open-index/open-wikipedia-markdown huggingface dataset:
বাম্বৰ বৈনী

**বাম্বৰ বৈনী** হৈছে অম্বাৰ সৈতে ঘনিষ্ঠভাৱে চিনাক্ত কৰা মাতৃ দেৱীৰ স্থানীয় অৱতাৰ। তাইৰ নামৰ অৰ্থ হৈছে *সিংহত উঠি থকা শক্তি দেৱী,* আৰু তাই লাউণ্ডি চহৰত অৱস্থিত এটা পাহাৰত বাস কৰে। 

শ্ৰী দেৱী বাম্বৰ বৈনী জীৰ হিন্দু মন্দিৰ লাউণ্ডি চহৰৰ বুকুৰ পৰা প্ৰায় ১ কিলোমিটাৰ দূৰত্বত পাহাৰৰ ওপৰত অৱস্থিত। লাউণ্ডী ভাৰতৰ মধ্যপ্ৰদেশৰ ছাটাৰপুৰ জিলাত অৱস্থিত। ভক্ত আৰু দৰ্শনাৰ্থীসকলে পাহাৰৰ ওপৰলৈ প্ৰায় ৪৫০ খোজ বগাই মন্দিৰটো পায়গৈ। বছৰটোৰ ভিতৰতে হাজাৰ হাজাৰ ভক্তই মন্দিৰত ভিৰ কৰে। অনুমান কৰা হৈছে যে ১৭-১৮ শতিকাৰ পৰা এই পূজাস্থলীৰ অস্তিত্ব থাকিব পাৰে। মন্দিৰৰ সন্মুখত পাহাৰৰ পৰা তললৈ এটা চিত্ৰময় পুখুৰী দেখা যায়। বুণ্ডেলখণ্ডৰ এটা গুৰুত্বপূৰ্ণ ধৰ্মীয় স্থান। 

বাম্বৰ বৈনী মন্দিৰটো নিজেই স্থানীয় অঞ্চলটোৰ অন্যতম গুৰুত্বপূৰ্ণ তীৰ্থস্থান, প্ৰতি বছৰে হাজাৰ হাজাৰ দৰ্শনাৰ্থীক আকৰ্ষণ কৰে, বিশেষকৈ প্ৰতি বছৰে এপ্ৰিল আৰু অক্টোবৰ মাহত নৱৰাত্ৰি মেলাৰ বাবে, যিবোৰ হিন্দুসকলৰ বাৰ্ষিক উপবাসৰ দিন। 

## পৰিবহণ

নিকটতম অসামৰিক বিমানবন্দৰ হৈছে খাজুৰাহো। ইয়াৰ ওচৰতে মহোবা, খাজুৰাহো আৰু হৰপালপুৰ ৰেলৱে ষ্টেচন অৱস্থিত, ইয়াক ভাৰতৰ কিছুমান ডাঙৰ চহৰ আৰু নগৰৰ সৈতে সংযোগ কৰা হৈছে। 

## উৎপত্তি

এই স্থানত পূজাৰ উৎপত্তিৰ বিষয়ে এটা অতি স্থায়ী পৌৰাণিক কাহিনী আছে, যি স্থানীয় এজন পুৰোহিতে অনুভৱ কৰা সপোনৰ সৈতে জড়িত। কোৱা হয় যে দেৱীয়ে সপোনত পুৰোহিতৰ ওচৰলৈ আহি পাহাৰৰ শিখৰত থকা তাইৰ অৱস্থাৰ কথা ক’লে। পিছদিনা ৰাতিপুৱা যেতিয়া পুৰোহিতজন আৰু লাউণ্ডিৰ আন কিছুমান জ্যেষ্ঠ দায়িত্বশীল নাগৰিকে নিজৰ জীৱনটোক সাহস কৰি পাহাৰৰ ওপৰলৈ উঠি গ’ল, তেতিয়া তেওঁলোকে এটা ডাঙৰ গুহা আবৰি থকা এটা ডাঙৰ শিলৰ ওপৰত থকা সৰু গাঁত এটাত দেৱীৰ শিলালিপিটো পাইছিল। 

সেইদিনা পাহাৰটো সিংহ, বাঘ আদি বন্যপ্ৰাণীৰে ভৰি আছিল। সেয়েহে স্থানীয় লোকৰ মতে দেৱীগৰাকীৰ নাম যথাযথভাৱে ‘বব্বৰ বাহিনী’ অৰ্থাৎ সিংহত উঠি যোৱা, যিটো পিছলৈ সময়ৰ লগে লগে ‘বাম্বৰ বৈনি’লৈ পৰিণত হয়। তাৰ পিছত চহৰখনৰ মানুহে শিলটোৰ ওপৰত নিজেই মন্দিৰ নিৰ্মাণ কৰাৰ সিদ্ধান্ত লয়। দীঘলীয়া চিৰিটো পিছত ওপৰলৈ উঠি আহিল, আৰু মন্দিৰ আৰু প্ৰৱেশৰ উন্নতিৰ কাম আজিও চলি আছে। 

## আইকনগ্ৰাফী

বাম্বৰ বৈনীক ডাঙৰ শিলৰ এটা গাঁতত এগৰাকী ডেকা ক্ষুদ্ৰ দেৱী হিচাপে খোদিত কৰা হৈছে। তাই অলংকৃত সাজ-পোছাক পিন্ধিছে, সাধাৰণতে শাৰী আৰু চহকী গহনা পিন্ধিছে। শিলৰ গাঁতটোত পৰ্যাপ্ত পোহৰ নথকাৰ বাবে মূল শিলালিপিৰ ফটো তোলাটো কঠিন। 

## অধিক পঢ়ক

*ৰাম ৰাম ভজ লেভ (বুণ্ডেলী লোক ভজন): লালা ৰামচৰণ লাল (১৮৮০–১৯৪২), ফেব্ৰুৱাৰী ২০০০, প্ৰকাশ- ব্ৰিজ ভূষণ খাৰে, নীৰজ প্ৰকাশন, ছাটাৰপুৰ। 
*হিন্দু দেৱী: হিন্দু ধৰ্মীয় পৰম্পৰাত ঈশ্বৰীয় নাৰীত্বৰ দৃষ্টিভংগী, ডেভিড কিন্সলি' (ISBN 81-208-0379-5)

## তথ্যসূত্ৰ
শ্ৰেণী:হিন্দু ধৰ্ম 
শ্ৰেণী:হিন্দু দেৱী 
শ্ৰেণী:লোককথা
এৰমেলিণ্ডা

**এৰমেলিণ্ডা কাৰ্ডোজো** (; ৭ মে' ১৯০৮ – অজ্ঞাত) ভাৰতীয় চলচ্চিত্ৰৰ নিৰ্বাৰ যুগৰ এগৰাকী ভাৰতীয় অভিনেত্ৰী আছিল; যিগৰাকী এৰমেলিন বা মঞ্চনাম সুধাবালা বুলিও পৰিচিত। হিন্দী চলচ্চিত্ৰ জগতৰ কাপুৰ পৰিয়ালৰ পিতৃপুৰুষ পৃথ্বীৰাজ কাপুৰক চলচ্চিত্ৰ অভিনয়লৈ অনাৰ কৃতিত্ব তেওঁক প্ৰায়ে দিয়া হয়। পেচেন্চ কুপাৰ, ৰুবী মায়াৰ্ছ আৰু সীতা দেৱীৰ সৈতে তেওঁক ১৯২০ আৰু ১৯৩০ দশকৰ "অগ্ৰণী তাৰকা" হিচাপে কৃতিত্ব দিয়া হয়, যিয়ে তেওঁলোকৰ পুৰুষ সমকক্ষসকলতকৈ অধিক গণ আকৰ্ষণ লাভ কৰিছিল।
## কেৰিয়াৰ
১৯২২ চনত ষ্টাৰ ফিল্মছৰ বেনাৰত ভীষ্ম পিতামহ ছবিখনৰ জৰিয়তে কাৰ্ডোজোৱে  নিজৰ কেৰিয়াৰ আৰম্ভ কৰিছিল। ছবিখনত তেওঁৰ বিপৰীতে অভিনেতা মদনৰায় ৱকিলে অভিনয় কৰিছিল। গোৱা মূলৰ তেওঁ প্ৰথম অভিনেত্ৰী আছিল। তেওঁ প্ৰায় ষাঠিখনছবিত অভিনয় কৰিছিল আৰু তেওঁক মৰমেৰে "ভাৰতৰ মেৰী পিকফৰ্ড" বুলি কোৱা হৈছিল। সুলোচনাৰ সৈতে তেওঁক ভাৰতীয় চলচ্চিত্ৰৰ অন্যতম প্ৰাৰম্ভিক কালৰ যৌন প্ৰতীক হিচাপে পৰিগণিত হয়, কাৰণ তেওঁলোক অত্যধিক কামুকতা প্ৰদৰ্শন কৰিছিল।

কৰ্মক্ষেত্ৰত যৌন নিৰ্যাতনৰ বিৰুদ্ধে থিয় দিয়া প্ৰাৰম্ভিক কালৰ চলচ্চিত্ৰ শিল্পী হিচাপেও কাৰ্ডোজোক কৃতিত্ব দিয়া হয়। ১৯২৭ চনৰ ১৫ ছেপ্টেম্বৰত টাইমছ অৱ ইণ্ডিয়াত প্ৰকাশিত এটা খবৰ, “Film Star's Story; Incidents at Hill Station”ত প্ৰকাশ পাইছিল যে শ্ৰীকৃষ্ণ চিনেমা কোম্পানীৰ পৰিচালক আৰু চেয়াৰমেনৰ বিৰুদ্ধে অশ্লীল আক্ৰমণৰ অভিযোগ উত্থাপন কৰি তেওঁ আদালতলৈ গৈছিল। মাথেৰাণত বুৰ্খাৱালী ছবিৰ শ্বুটিঙৰ সময়ত কেমেৰামেন চতুৰ্ভাই পেটেল আৰু চলচ্চিত্ৰ পৰিচালক কাঞ্জিভাই ৰাথোড়ে তেওঁৰ হোটেলৰ কোঠাত প্ৰৱেশ কৰি অপমান কৰা বুলি অভিযোগ কৰিছিল। গোচৰটোৰ বিচাৰ কৰা প্ৰথমজন দণ্ডাধীশে “এই অভিযোগবোৰ মিছা বুলি প্ৰমাণ পাই তেওঁক ১০০ টকা দিবলৈ নিৰ্দেশ দিয়ে। কিন্তু  দ্বিতীয়জন ন্যায়াধীশে এই ৰায় লুটিয়াই দিয়ে; কাৰণ কাৰ্ডোজোক এগৰাকী অশিক্ষিত আৰু নৈতিকভাবে শিঠিল আৰু বেয়া সংগ থকা মহিলা বুলি ভাবি প্ৰথম দণ্ডাধীশে তেক্ষপাতিত্ব কৰা বুলি তেওঁ বিবেচনা কৰে।

## ব্যক্তিগত জীৱন
কাৰ্ডোজোৱে সেই সময়ৰ এজন আগশাৰীৰ টায়েট্ৰিষ্ট (থিয়েটাৰ অভিনেতা) ছাইব ৰ’চাৰ সৈতে বিবাহপাশত আবদ্ধ হয়। তেওঁ অভিনয় কৰা আটাইতকৈ জনপ্ৰিয় থিয়েটাৰ প্ৰডাকচন আছিল ১৯৩২ চনৰ ১৭ অক্টোবৰত মঞ্চস্থ কৰা লুচিটেনিয়ান ড্ৰামেটিক কোম্পানীৰ “আলমা ভেটাট ছ'ৰগাৰ”।
## প্ৰসংগ

## বাহ্যিক সংযোগ
*

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনয় শিল্পী
লেডিজ অনলি (১৯৩৯ চলচ্চিত্ৰ)

**লেডিজ অনলি**' () ১৯৩৯ চনৰ সৰ্বোত্তম বাদামীৰ পৰিচালনাত নিৰ্মিত এখন ভাৰতীয় হিন্দী ভাষাৰ সামাজিক হাস্য ৰসাত্মক ছবি। সাগৰ মুভিটনৰ দ্বাৰা নিৰ্মিত এই ছবিখনৰ সংগীত অনুপম ঘটকৰ আছিল আৰু ইয়াত সুৰেন্দ্ৰনাথ, সবিতা দেৱী, বিব্বো আৰু প্ৰভাই অভিনয় কৰিছিল। সাগৰ মুভিটন এৰি যোৱাৰ আগতে সৰ্বোত্তম বাদামীয়ে নিৰ্মাণ কৰা এইখনেই আছিল অন্তিমখন কমেডী ছবি। ইয়াৰ পিছত তেওঁ নিজৰ গুৰু আম্বালাল পেটেলৰ সৈতে সুদামা পিকচাৰ্ছত যোগদান কৰে  আৰু "সামাজিকভাৱে প্ৰাসংগিক" ছবি নিৰ্মাণ কৰিবলৈ আৰম্ভ কৰে। কাহিনীটোত বেলেগ বেলেগ ৰাজ্য তিনিগৰাকী ছোৱালীয়ে ৰেলৱে ষ্টেচনত লগ পায় আৰু তাৰ পিছত পৰস্পৰৰ পৰস্পৰৰ সৈতে সম্পৰ্কত জড়িত হৈ পৰে।
## প্লট
ভাৰতৰ বেলেগ বেলেগ অঞ্চলৰ তিনিগৰাকী ছোৱালী সবিতা দেৱী (গুজৰাট), বিব্বো (পাঞ্জাৱ), আৰু প্ৰভা (বংগ) ৰেল ষ্টেচনত লগলগি হয়। থাকিবলৈ ঠাই নথকাৰ বাবে সিহঁতে একেলগে থকাৰ ঠাই বিচাৰিবলৈ সিদ্ধান্ত লয়। এজন ৰান্ধনী (ভুদো আদৱানী) তেওঁলোকৰ লগত যোগ হয়, যিয়ে প্ৰতিখন ৰাজ্যৰে ভাষা কয়। এজন ধুৰন্ধৰ ডেকাল’ৰা (সুৰেন্দ্ৰ) তেওঁলোকৰ জীৱনত প্ৰৱেশ কৰে আৰু ছোৱালীকেইজনীৰ মাজত বিশৃংখলাৰ সৃষ্টি হ’বলৈ আৰম্ভ কৰে, যেতিয়া আটাইকেইজনী ছোৱালীয়ে ডেকাল’ৰাজনৰ প্ৰেমত পৰে।

## প্ৰসংগ

## বাহ্যিক সংযোগ
*

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৩৯ বৰ্ষৰ চলচ্চিত্ৰ
বৈশালী কাছাৰৱল্লী

**বৈশালী কাছাৰৱল্লী** ( ; ১২ এপ্ৰিল ১৯৫২ – ২৭ ছেপ্টেম্বৰ ২০১০) এগৰাকী বিখ্যাত কানাড়া অভিনেত্ৰী, টেলিভিছন ধাৰাবাহিক পৰিচালক, আৰু সাজ-পোছাক ডিজাইনাৰ আছিল।

## প্ৰাৰম্ভিক জীৱন
১৯৫২ চনৰ ১২ এপ্ৰিলত গুলবৰ্গাত নাট্যপ্ৰেমী পিতৃ-মাতৃ ড° চিতাগোপি আৰু নিৰ্মলাৰ ঘৰত জন্মগ্ৰহণ কৰে। শিক্ষাগত অৰ্হতা হিচাপে বি এ সম্পূৰ্ণ কৰে।

## কৰ্ম জীৱন
### অভিনেত্ৰী
বৈশালী কাছাৰৱল্লীক ভ্ৰাম্যমাণৰ প্ৰতি দীক্ষা দিছিল বি ভি কৰণথে। পৰিয়াল বাংগালুৰুলৈ প্ৰব্ৰজন কৰাৰ পিছত বৈশালীয়ে হায়াৱদন, জোকুমাৰস্বামী, মিডছামাৰ নাইটছ ড্ৰিম, নটকাকাৰাণ শ্ৰদ্ধেয়াল্লী আৰু পাথৰাগলু আদি বহু নাটকত অভিনয় কৰিছিল। তেখেতে সেৱন্তী প্ৰসংগ পৰিচালনাও কৰিছিল আৰু মাৰাঠী আৰু হিন্দীৰ পৰা বহুতো ধ্ৰুপদী ৰচনা অনুবাদ কৰিছিল।

তেওঁ চলচ্চিত্ৰ জগতত প্ৰথমবাৰৰ বাবে আত্মপ্ৰকাশ কৰে *"যাৱা জন্মদ মৈত্রী"* ছবিৰ জৰিয়তে , তাৰ পিছত ১৯৭২ চনত *"প্ৰফেছৰ হুচুৰায়া"* চলচ্চিত্ৰত অভিনয় কৰিছিল। তেওঁৰ জনপ্ৰিয় ছবিসমূহ হ’ল *অক্ৰামনা*, *ইয়াৰিগু হেলবেদী*, *কিট্টু পুট্টু*, *কুবি মাথু ইয়ালা*, অংগাইআল্লী অপছাৰে, ক্ৰাউৰ্য, হোমবিচিলু, স্বামী, থাবাৰনা কাথে, ক্ষীৰা সাগৰ, অনুকোলাকোবা গণ্ডা, আছেগোবা মীছেগোব্বা, মৰু দাৰিগালু, মাহাদাসোশী বাসৱ, চন্দ্ৰমুকী প্ৰাণাছাকি, পাঞ্জৰাদা গিলি, হুভন্দু বেকু বল্লিগে, বিগনেশ্বৰন বাহন, শংকৰ গুৰু, পালিতাংশ, পৰিৱৰ্তন, স্পৰ্শ, নিগাথা, গণেশন মাদুৱে, গৌৰী গণেশ, থাৱৰুমনে উদুগড়, নং ৭৩ শান্তিনিবাস, ইত্যাদি। গিৰীশ কাছাৰৱল্লীৰ পৰিচালিত *আক্ৰমন*ত লিডিং লেডী হিচাপে অভিনয় কৰা অভিনয়ে তেওঁৰ বঁটা লাভ কৰাৰ লগতে শ্ৰেষ্ঠ অভিনেত্ৰীৰ ৰাজ্য চৰকাৰৰ বঁটাও লাভ কৰে।

বৈশালীয়ে নম্মা নম্মাল্লী, কাছা মুছুৰে সৰোজা, *মালগুডী ডেজ* name= Vaishali Kasaravalli as Swami's mother in Television sereal 1986 "R.K. Narayan's Malgudi Days" , ক্ষমায় দাৰিত্ৰী, *মায়ামৰুগা*, মনবন্তৰা, সাধনেকে ধৰি বহু টেলি-চিৰিয়েলতো অভিনয় কৰিছিল। পৰিচালক আছিল টি.এচ.নাগৱৰন।
## নিৰ্দেশক
তেওঁ জনপ্ৰিয় কানাড়া টিভি ধাৰাবাহিক যেনে `মুটিনা টোৰানা' আৰু `মূদালা মানে' পৰিচালনা কৰিছে।

## সাজ-পোছাক ডিজাইনাৰ
বৈশালী কাছাৰৱল্লীয়ে স্বামীৰ বন্নাদা ভেছা, *মানে*, *কুবি মাথু ইয়ালা*, *ক্ৰাউৰ্য*, *থায়ী চাহেবা* (১৯৯৮ চনত ৰাষ্ট্ৰীয় বঁটা লাভ কৰা), *দ্বীপা*, আৰু *কানাচেম্বা কুদুৰেয়ানেৰী* আদি ছবিত সাজ-পোছাক ডিজাইনাৰ হিচাপে কাম কৰিছিল।

## বঁটা
বৈশালীয়ে লাভ কৰা কেইবাটাও সন্মানঃ
*অভিনয়ৰ বাবে ৰাজ্যিক বঁটা (আক্ৰমণ),
*সাজ-পোছাক ডিজাইনৰ বাবে ৰাষ্ট্ৰীয় বঁটা (থায়ী চাহেবা),
*ৰাজ্যিক শ্ৰেষ্ঠ সহযোগী অভিনেত্ৰী (পালিতামশা),
*নাটক একাডেমী বঁটা আৰু ৰাজ্যোৎসৱ বঁটা।

## ৰাজনীতি
বৈশালী ৯০ৰ দশকৰ শেষৰ ফালে ৰাজনীতিৰ প্ৰতি আকৰ্ষিত হৈছিল। ১৯৯৬ চনত লোক শক্তি দলৰ পৰা বাংগালুৰু নগৰ নিগমৰ নিৰ্বাচনত প্ৰতিদ্বন্দ্বিতা কৰিছিল যদিও পৰাস্ত হৈছিল। তেওঁ প্ৰাক্তন মুখ্যমন্ত্ৰী ৰামকৃষ্ণ হেগড়েৰ অটল প্ৰশংসক আছিল।[2]
## ব্যক্তিগত জীৱন
বৈশালীৰ বিবাহ হৈছিল প্ৰশংসিত চলচ্চিত্ৰ নিৰ্মাতা গিৰীশ কাছাৰৱল্লীৰ সৈতে। তেওঁৰ দুটা সন্তান আছিল অপূৰ্ব কাছাৰৱল্লী আৰু অনন্যা কাছাৰৱল্লী।

## মৃত্যু
২০১০ চনৰ ২৭ ছেপ্টেম্বৰত ডায়েবেটিছ, লিভাৰ, বৃক্কৰ সমস্যাত কেইবছৰমান অসুস্থ হৈ থকাৰ পিছত বাংগালুৰুত তেওঁৰ মৃত্যু হয়। তেওঁৰ মৃতদেহ ৰবীন্দ্ৰ কলাক্ষেত্ৰত ৰখা হৈছিল তেওঁৰ আত্মীয়, বন্ধু-বান্ধৱী, অনুৰাগীয়ে চূড়ান্ত শ্ৰদ্ধাঞ্জলি জনোৱাৰ বাবে। পৰিয়ালৰ পৰম্পৰা অনুসৰি বাংগালুৰুৰ বানাশংকৰী শ্মশানত দাহ কৰা হয়।

## তথ্য সূত্ৰ
চাবি (সংগীত)

**চাবি** (আৰবী: شعبي, lit. 'folk') আলজেৰিয়াৰ এল হাজ এম'হামেদ এল আংকাৰ দ্বাৰা গঠন কৰা এক পৰম্পৰাগত সংগীত।

মূলতঃ কাছবাহৰ পৰা অহা চাবি নামেৰে জনাজাত এই সংগীতধাৰা শেহতীয়া পৰম্পৰাৰ অন্তৰ্গত। ১৯৩০ চনৰ ভিতৰত ইয়াৰ আৱিৰ্ভাৱ হয়, আৰু আজিও জনপ্ৰিয় হৈ আছে। আন্দালুছি সংগীতৰ কণ্ঠ পৰম্পৰাৰ দ্বাৰা অনুপ্ৰাণিত, যেনে মুৱাছশ্বাহ, ইয়াৰ ধৰণ আৰু ছন্দ ব্যৱহাৰ কৰি। চাবি মানে 'জনসাধাৰণৰ', আৰু ই অতি নিশ্চিতভাৱে জনসাধাৰণৰ সংগীত, আনকি ৰাইয়ে শাসন কৰা দেশতো।

এটা সাধাৰণ গীতত শোকপূৰ্ণ, আৰবী/বাৰ্বাৰ কণ্ঠৰ বৈশিষ্ট্য থাকে, ডজন সংগীতজ্ঞৰ অৰ্কেষ্ট্ৰাৰ পটভূমিত স্থাপন কৰা, ভায়লিন আৰু মেণ্ডোলিন ফুলি উঠা আৰু পিয়ানোৰ সুৰত পৰি আৰু পাৰ্কাচন বিটৰ হাতচাপৰিৰ সৈতে। চাবি গভীৰভাৱে ৰক্ষণশীল পৰম্পৰাৰ অংশ আৰু ইয়াৰ গীতৰ কথাবোৰে প্ৰায়ে এক শক্তিশালী নৈতিক বাৰ্তা বহন কৰে।

প্ৰথমতে চাবি এটা বিতৰ্কিত ধাৰা হৈয়েই আছিল, বন্ধ দুৱাৰৰ আঁৰত বা "মাহচাচাট" (ভাংৰ গুহা) নামৰ নিৰ্দিষ্ট স্থানত ই বিকশিত হৈছিল, য'ত এই সংগীতৰ প্ৰশংসকে কফি, চাহ বা ধূমপান কৰিবলৈ গৈছিল। কিন্তু ১৯৫০ চনৰ শেষৰ ফালে ই জনসাধাৰণৰ সংগীতত পৰিণত হৈছিল, বিয়া আৰু ধৰ্মীয় উৎসৱত বজোৱা হৈছিল। ইয়াৰ মূল প্ৰতিযোগীসকলৰ ভিতৰত আছিল অৰাণ ভিত্তিক গায়িকা লিলি লাবাছি, চাবিৰ পিতৃ এল হাজ এম'হামেদ এল আংকা আৰু প্ৰব্ৰজনৰ ক্লাছিক কাহিনী "য়া ৰায়াহ"ৰ সুৰকাৰ ডাহমানে এল হাৰাচি।

২০১১ চনত ছাফিনেজ বৌছবিয়াই চাবি সংগীতৰ ওপৰত এখন তথ্যচিত্ৰ পৰিচালনা কৰে। ঔপনিৱেশিক আলজিয়াৰ্ছৰ এল গুষ্টো নামেৰে জনাজাত এটা চাবি গোটৰ ইহুদী আৰু মুছলমান সদস্যসকলৰ পুনৰ মিলন নিৰ্মাণ, সুবিধা আৰু অনুসৰণ কৰিবলৈ সাত বছৰতকৈও অধিক সময় লাগিছিল।
## বৈশিষ্ট্য
এই আলজেৰিয়ান চাবিৰ এক বিশেষ বৈশিষ্ট্য আছে, সেয়া হ’ল শব্দ আৰু কবিতা, যিয়ে অতীতৰ সময়ৰ দুখজনক স্মৃতি, হৃদয়স্পৰ্শী আৰু/বা ৰোমান্টিক আৱেগ, বন্ধুৰ সৈতে কটোৱা সময়, আৰু অন্যান্য স্মৃতিসমূহক প্ৰতিনিধিত্ব কৰে; যিবোৰ আলজেৰিয়াৰ এক সুন্দৰ পটভূমিত স্থাপন কৰা হৈছে। ই সংগীত যিয়ে জীৱনৰ বাস্তৱতাক বৰ্ণনা কৰে আৰু আনকি নবী মহম্মদ আৰু ধৰ্মীয়সকলৰ কাহিনীৰ দৰে কাহিনী আৰু কাহিনীও অন্তৰ্ভুক্ত কৰে। শব্দবোৰে আচৰিত ধৰণৰ ছবি সৃষ্টি কৰে। আজি শ শ গায়ক ৰায় সংগীতৰ দ্বাৰা অনুপ্ৰাণিত হৈছে যিটো সমগ্ৰ বিশ্বতে শুনা যায়।
## পৰিচিত গায়ক
চাবি সংগীতৰ আটাইতকৈ পৰিচিত গায়কসকল হ’ল- হাজ ম্ৰিজেক, আমেৰ এজ্জাহি, এল হাচেমি গুয়েৰুৱাবি, বৌজেমা এল আংকিছ, কামেল মেছাউদি, আব্দেলকাদেৰ চাউ, ডাহমান এল হাৰাচি, আৰু লৌনেছ মাটৌব।

## তথ্য সূত্ৰ

শ্ৰেণী:সংগীত গোষ্ঠী
সুশীলা কেৰকেট্টা

**সুশীলা কেৰকেট্টা** (,(২৭ এপ্ৰিল ১৯৩৯ – ১৯ অক্টোবৰ ২০০৯) ১৯৮৫ চনৰ পৰা ২০০০ চনলৈ বিহাৰ বিধান সভাৰ সদস্য আছিল৷ তেওঁ খুঁটিৰ পৰা লোকসভাক প্ৰতিনিধিত্ব কৰিছিল।

বিহাৰ চৰকাৰৰ কেইবাটাও গুৰুত্বপূৰ্ণ পদত তেওঁ অধিষ্ঠিত আছিল। ১৯৮৫ চনৰ পৰা ১৯৮৮ চনলৈকে জলসিঞ্চনৰ ৰাজ্যিক মন্ত্ৰী (স্বাধীন দায়িত্ব)ৰ দায়িত্বত আছিল। ১৯৮৯ চনত কেবিনেট ৰেংকলৈ পদোন্নতি লাভ কৰি তেওঁ খনি, ভূতত্ত্ব আৰু খাদ্য আৰু অসামৰিক যোগান বিভাগৰ মুৰব্বী আছিল।

তেওঁ ভাৰতীয় জাতীয় কংগ্ৰেছৰ সদস্য আছিল। খুঁটিৰ বিৰছা মহাবিদ্যালয়তো প্ৰবক্তা হিচাপে কৰ্মৰত হৈ পিছলৈ শিক্ষানুষ্ঠানখনৰ অধ্যক্ষ পদত অধিষ্ঠিত হয়।

## প্ৰাথমিক জীৱন আৰু শিক্ষা
১৯৩৯ চনৰ ২৭ এপ্ৰিলত বিহাৰৰ ৰাঞ্চিত প্ৰভুদয়াল মাৰ্কি আৰু মাইনী মাৰ্কিৰ ঘৰত সুশীলা কেৰকেট্টাৰ জন্ম হৈছিল। ৰাঁচীৰ ছেইণ্ট জেভিয়াৰ কলেজৰ পৰা তেওঁ শিক্ষাত স্নাতক আৰু দৰ্শনত স্নাতকোত্তৰ ডিগ্ৰী লাভ কৰে।

পিছলৈ ১৯৭০ চনৰ ২৮ ডিচেম্বৰত শ্ৰী নট্ৰট কেৰকেটাৰ সৈতে বিবাহপাশত আবদ্ধ হয়৷ তেওঁলোকৰ ৰোশন, প্ৰৱীণ, নবীন, সন্ধ্যা আৰু আশা নামৰ তিনিজন পুত্ৰ আৰু দুগৰাকী কন্যা সন্তান জন্ম দিয়ে।
## ব্যক্তিগত জীৱন
কেৰকেট্টা  এগৰাকী সমাজকৰ্মী আৰু শিক্ষক আছিল৷ তেওঁ নিয়মিতভাৱে স্থানীয় গাঁওসমূহ ভ্ৰমণ কৰিছিল আৰু স্থানীয় হাতৰ তাঁতশালৰ দৰে উদ্যোগসমূহক প্ৰচাৰ কৰিছিল। তেওঁৰ ক্ৰীড়াৰ আগ্ৰহৰ ভিতৰত আছিল ধনুৰ্বিদ্যা, ফুটবল আৰু হকী। তেওঁ ঝাৰখণ্ড মহিলা হকী সন্থা, মহিলা হকী সন্থা, সৰুনাগপুৰ আৰু বিহাৰ মহিলা হকী সন্থাৰ নেতৃত্ব দিছিল।
## ব্যক্তিগত জীৱন
১৯৭০ চনৰ ২৮ ডিচেম্বৰত নট্ৰট কেৰকেট্টাৰ সৈতে তেওঁ বিবাহপাশত আবদ্ধ হয় আৰু পিছলৈ তেওঁৰ তিনিজন পুত্ৰ আৰু দুগৰাকী কন্যা সন্তান জন্ম হয়। 

২০০৯ চনৰ ১৯ ​​ডিচেম্বৰত ৰাঁচীত হৃদযন্ত্ৰ বিকল হোৱাৰ ফলত কেৰকেট্টাৰ মৃত্যু হয়। তেওঁৰ বয়স আছিল ৭০ বছৰ৷[2]
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
আনমোল গগন মান

**আনমোল গগন মান ()** পঞ্জাৱ চৰকাৰৰ এজন ভাৰতীয় ৰাজনীতিবিদ, মন্ত্ৰী আৰু পাঞ্জাৱী গায়িকা। তেওঁ পঞ্জাৱ বিধান সভাৰ খাৰাৰ বিধানসভা সমষ্টিক প্ৰতিনিধিত্ব কৰা বিধায়িকা। তেওঁ আম আদমী পাৰ্টিৰ এগৰাকী সদস্যা।তেওঁ ২০২২ চনৰ পঞ্জাৱ বিধান সভা নিৰ্বাচনত বিধায়িকা হিচাপে নিৰ্বাচিত হৈছিল। আনমোল গগন মানক গগনদীপ কৌৰ মান বুলিও জনা যায়। তেওঁ এগৰাকী পাঞ্জাৱী গায়িকা। তেওঁৰ পাঞ্জাৱী লোকগীত আৰু ভাংৰা গানৰ বাবে জনাজাত। 

## ৰাজনৈতিক কৰ্মজীৱন
মান এগৰাকী আম আদমী পাৰ্টিৰ সদস্যা। তেওঁ ২০২০ চনত এএপিত যোগদান কৰিছিল। তেওঁ আপৰ বাবে প্ৰচাৰ গীতটো গাইছিল, "ভগত সিং, কৰতাৰ সৰভা চাৰে হি বান চালে, ভাই হুন জাগো আয়ান, চৰকাৰ বদলান চালে, ভাই হুন জাগো আয়ান।" ইণ্ডিয়ান এক্সপ্ৰেছে গানটোক "প্ৰচাৰৰ সময়ত বৃহৎ হিট" বুলি অভিহিত কৰিছিল।

## বিধানসভাৰ সদস্য
তেওঁ পঞ্জাৱ বিধানসভাত বিধায়িকা হিচাপে খাৰাৰ বিধানসভা সমষ্টিক প্ৰতিনিধিত্ব কৰে। মান ২০২২ চনৰ পঞ্জাৱ বিধান সভাৰ নিৰ্বাচনত খাৰাৰ পৰা আম আদমী পাৰ্টিৰ টিকটত জয়ী হৈছিল। তেওঁ শিৰোমণি অকালি দলৰ ৰঞ্জিত সিং গিলক ৩৭৭১৮টা ভোটত পৰাজিত কৰিছিল। ২০২২ চনৰ পঞ্জাৱ বিধান সভানিৰ্বাচনত ১১৭খন আসনৰ ভিতৰত ৯২খন আসন লাভ কৰি আম আদমী পাৰ্টীয়ে ষোড়শ পঞ্জাৱ বিধান সভাত শক্তিশালী ৭৯% সংখ্যাগৰিষ্ঠতা লাভ কৰে। সাংসদ ভগৱন্ত মানে ২০২২ চনৰ ১৬ মাৰ্চত মুখ্যমন্ত্ৰী হিচাপে শপত গ্ৰহণ কৰিছিল।
## কেবিনেট মন্ত্ৰী
আনমোল গগন মানকে ধৰি ৫জন বিধায়কক পঞ্জাৱ মন্ত্ৰীসভাত অন্তৰ্ভুক্ত কৰা হৈছিল আৰু তেওঁলোকৰ শপত গ্ৰহণ অনুষ্ঠান ২০২২ চনৰ ৪ জুলাইত অনুষ্ঠিত হৈছিল। 

## ডিস্কোগ্ৰাফী
### একক
*ফুলৌ কা গাড়ী
*গাল চাকভি 
*পাটোলা (ফিট মিকসিং)
*শোকিন জাট
*ক'লা সিংহ (ফিট। দেশী শিপা)
*ধুনীয়া
*পাটাণ্ডাৰ
*ৰয়েল জাট্টি
*জগ্গা (ৰঙৰ ঐতিহ্যৰ)
*জগ্গা
*জাট্টি (ফিট। ৰেণ্ডি জে)

## তথ্যৰ উৎস
শ্ৰেণী: ৰাজনীতিবিদ শ্ৰেণী: গায়িকাশ্ৰেণী:জীৱিত ব্যক্তিশ্ৰেণী: ভাৰতীয় ব্যক্তি
কাল্বকুন্তল কবিতা

**কাল্বকুন্তলা কবিতা** (, জন্ম: ১৩ মাৰ্চ ১৯৭৮) এগৰাকী ভাৰতীয় ৰাজনীতিবিদ৷ তেওঁ ২০২০ চনৰ পৰা নিজামাবাদৰ বিধান পৰিষদত কাৰ্যনিৰ্বাহ কৰি আছে। তেওঁ ভাৰত ৰাষ্ট্ৰ সমিতি দলৰ সদস্য। ২০১৪ চনৰ পৰা ২০১৯ চনলৈকে তেওঁ নিজামাবাদ লোকসভা সমষ্টিক প্ৰতিনিধিত্ব কৰিছিল৷ তেওঁ তেলেংগানাৰ প্ৰাক্তন মুখ্যমন্ত্ৰী কে. চন্দ্ৰশেখৰ ৰাওৰ জীয়ৰী।

## প্ৰাথমিক জীৱন আৰু শিক্ষা
কৰিমনগৰত চন্দ্ৰশেখৰ ৰাও আৰু শোভাৰ ঘৰত কাল্বকুন্তল কবিতাৰ জন্ম হৈছিল। তেওঁৰ পিতৃ তেলেংগানা আন্দোলনৰ নেতা আৰু তেলেংগানা ৰাজ্যৰ প্ৰথম মুখ্যমন্ত্ৰী। তেওঁৰ পিতৃ তেলেংগানাৰ ছিদ্দিপেট জিলাৰ চিন্তামদকা গাঁৱৰ।

তেওঁ ভিএনআৰ ভিগনানা জ্যোতি ইনষ্টিটিউট অৱ ইঞ্জিনিয়াৰিং এণ্ড টেকন’লজিৰ পৰা কম্পিউটাৰ অভিযান্ত্ৰিকীত বি টেক ডিগ্ৰী লাভ কৰাৰ লগতে ইউনিভাৰ্চিটি অৱ চাদাৰ্ন মিচিচিপিৰ পৰা বিজ্ঞান শাখাত স্নাতকোত্তৰ ডিগ্ৰী লাভ কৰিছে। পিছলৈ ২০০৬ চনত ভাৰতলৈ উভতি অহাৰ আগতে তেওঁ আমেৰিকাত চফট্ ৱেৰ ইঞ্জিনিয়াৰ হিচাপে কাম কৰে।

কবিতাৰ বিবাহ দেৱনাপল্লী অনিল কুমাৰ নামৰ এজন ব্যৱসায়ীৰ লগত সম্পন্ন হয়। তেওঁলোকৰ দুজন পুত্ৰ আছে।

## কৰ্মজীৱন
বিয়াৰ পিছত ২০০৩ চনত কবিতাই স্বামীৰ সৈতে আমেৰিকালৈ গুচি যায়। ২০০৬ চনত দেউতাকক বিভিন্ন ধৰণে সহায় কৰিবলৈ তেওঁ ভাৰতলৈ উভতি আহিছিল। ২০১৪ চনত অন্ধ্ৰ প্ৰদেশৰ পৰা  তেলেংগানা ৰাজ্যক পৃথক কৰা হৈছিল আৰু কবিতাৰ পিতৃ ৰাজ্যৰ আন্দোলনৰ নেতা আছিল। ২০১৪ চনৰ মে’ মাহৰ নিৰ্বাচনত তেওঁৰ পিতৃৰ দলে ৰাজ্যিক বিধানসভা আৰু ৰাষ্ট্ৰীয় সংসদ দুয়োটাৰে বাবে তেলেংগানাৰ আসন দখল কৰে আৰু তেওঁৰ পিতৃ তেলেংগানাৰ প্ৰথম মুখ্যমন্ত্ৰী হয়। লোকসভা নিৰ্বাচন ২০১৯ত নিজামবাদৰ পৰা তেওঁ বিজেপিৰ প্ৰাৰ্থী ধৰ্মপুৰী অৰবিন্দৰ হাতত পৰাস্ত হয়।

## বিতৰ্ক
২০২৩ চনত কবিতাৰ বিৰুদ্ধে দিল্লী সুৰা কেলেংকাৰীত জড়িত থকাৰ অভিযোগ উত্থাপন হৈছিল। এই কেলেংকাৰীত তেওঁৰ ভূমিকা সম্পৰ্কে বলবৎকাৰী সঞ্চালকালয়ে (ইডি) তেওঁক সোধা-পোছা আৰু তদন্ত কৰিছে। ২০২৪ চনৰ ১৫ মাৰ্চত সুৰা কেলেংকাৰীৰ সৈতে জড়িত হোৱাত ইডিয়ে তেওঁক গ্ৰেপ্তাৰ কৰে।

২০২৪ চনৰ ২৬ মাৰ্চত কবিতাক তিহাৰ কাৰাগাৰত ১৫ দিনৰ বাবে ন্যায়িক জিম্মালৈ প্ৰেৰণ কৰা হয়।

২০২৪ চনৰ ১১ এপ্ৰিলত চিবিআইয়ে পুনৰ তিহাৰ জেলত তেওঁক গ্ৰেপ্তাৰ কৰে আৰু ২০২৪ চনৰ ২৭ আগষ্টত জামিনত মুকলি কৰি দিয়ে।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
বিঞ্জামুৰী অনুসুয়া দেৱী

**বিঞ্জামুৰি অনসূয়া দেৱী ()**(জন্ম:মে ১২,১৯২০ – মৃত্যু:মাৰ্চ ২৩,২০১৯) এগৰাকী তেলেগু গায়িকা, হাৰমনিয়াম বাদক, গীতিকাৰ আৰু লেখিকা আছিল। 

## প্ৰাৰম্ভিক জীৱন আৰু পৰিয়ালৰ পটভূমি
তেওঁৰ দেউতাকৰ নাম আছিল বিঞ্জামুৰী ভেঙ্কটা লক্ষ্মী নৰসিংহ ৰাও। তেওঁ এগৰাকী ভাৰতীয় মঞ্চ অভিনেতা, তেলেগু-সংস্কৃত পণ্ডিত আৰু লেখক আছিল। বিঞ্জামুৰী সীতা দেৱী তেওঁৰ ভগ্নী আছিল। ভগ্নীও এগৰাকী তেলেগু গায়িকা ভগ্নী আছিল। একেলগে তেওঁলোকক বিঞ্জামুৰী ভগ্নী বুলি কোৱা হয়।

তাইৰ ডাঙৰ ছোৱালী ৰত্ন পাপা এগৰাকী কুচিপুড়ি নৃত্যশিল্পী আছিল। তেওঁৰ দ্বিতীয় কন্যা সীতা ৰত্নাকৰ চেন্নাইৰ দুৰদৰ্শনৰ টেলিভিছনৰ প্ৰাক্তন প্ৰযোজক আছিল। ২০১৯ চনৰ ২৩ মাৰ্চত হিউষ্টনত তেওঁৰ ৯৯ তম বছৰ বয়সত মৃত্যু হয়।

## সংগীত আৰু ৰচনাসমূহ
ভাৰতৰ স্বাধীনতা সংগ্ৰামৰ সময়ত তেওঁ মহাত্মা গান্ধী, জৱাহৰলাল নেহৰু, সৰ্বপল্লী ৰাধাকৃষ্ণণ আৰু সুভাষ চন্দ্ৰ বসুৰ উপস্থিতিত সংগীতানুষ্ঠান প্ৰদৰ্শন কৰিছিল।স্বাধীনতা আৰু গণতন্ত্ৰ দিৱস উদযাপনৰ সময়ত তেলেগু দেশপ্ৰেমমূলক গীতবোৰ ' যেনে - জয়া জয়া প্ৰিয়া ভাৰত জনায়িত্ৰী," তেওঁৰ খুৰাক আৰু লেখিকা দেৱুলাপল্লী কৃষ্ণ শাস্ত্ৰীয়ে লিখিছিল আৰু দেশপ্ৰেমমূলক সংগীতটো বিঞ্জামুৰি অনাচুয়া দেৱীয়ে ৰচনা কৰিছিল। ১৯৩৬ চনত তেওঁৰ ভগ্নী বিঞ্জামুৰি সীতাৰ সৈতে এক সহযোগিতামূলক সংগীত ৰচনা - কেৱল দেশপ্ৰেমৰ সুৰৰ মাজত এক প্ৰিয় স্থান সুৰক্ষিত কৰাই নহয়, লগতে প্ৰতিষ্ঠিত "জন গণ মন"ৰ কাষত থিয় হৈ ৰাষ্ট্ৰীয় সংগীত হোৱাৰ বাবেও নিজকে বিবাদত পেলাইছিল। 
অনাচুয়াই পাঁচ বছৰ বয়সত তাইৰ শাস্ত্ৰীয় প্ৰশিক্ষণ আৰম্ভ কৰিছিল। তেওঁ লোক পৰম্পৰাৰ প্ৰচাৰ কৰিছিল যেতিয়া কৰ্ণাটকী সংগীত এক সচেতন প্ৰচেষ্টা কৰি বিশিষ্ট আছিল। অনাসুয়াই আৱেগিকভাৱে হাৰমনিয়াম বজাই আছিল যেতিয়া বাদ্যযন্ত্ৰটো ৰেকৰ্ডিঙৰ বাবে নিষিদ্ধ কৰা হৈছিল তেতিয়া তেওঁ অল ইণ্ডিয়া ৰেডিঅ'ত চাকৰি এৰি দিছিল। তেওঁৰ ছোৱালী ৰত্নাই কৈছিল যে "হাৰমনিয়ামৰ প্ৰতি মাতৃ (আনসুয়াৰ) আসক্তি ইমানেই শক্তিশালী আছিল যে মোৰ মায়ে মৃত্যুৰ সময়ত নিজৰ হাৰমনিয়ামটো তেওঁৰ মূৰৰ ওচৰত ৰাখিব বিচাৰিছিল।" 

## লিখিত কৰ্মৰাজি
তেওঁ নিজৰ গীতৰ বিশাল সংগ্ৰহৰ ৰূপত এটা অমূল্য উত্তৰাধিকাৰ ৭টা খণ্ডত প্ৰৱৰ্তন কৰিছিল আৰু সেইবোৰ গীত আৰু সংগীতৰ স্বৰলিপিৰ সৈতে প্ৰকাশ কৰিছিল। 

অনাসুয়াৰ দুখন কিতাপ 'বাভা গীতালু' আৰু 'লোকগীতৰ সংকলন' কেইবছৰমানৰ আগতে চেন্নাইত মুকলি কৰা হৈছিল। তেওঁক ১৯৭৭ চনত অন্ধ্ৰ বিশ্ববিদ্যালয়ৰ পৰা ডক্টৰেট ডিগ্ৰীৰে সন্মানিত কৰা হৈছিল। তেওঁক আমেৰিকাৰ পৰা জীৱনজোৰা কৃতিত্ব বঁটা আৰু পেৰিছৰ পৰা কুইন অফ ফ'ক বঁটা প্ৰদান কৰা হৈছিল। 

## তথ্যৰ উৎস
শ্ৰেণী: ভাৰতীয় ব্যক্তিশ্ৰেণী: মৃত ব্যক্তিশ্ৰেণী: লোকশিল্পীশ্ৰেণী: গায়িকা
বৈষ্ণো দেৱী

**বৈষ্ণো দেৱী** () কিছু বিশ্বাস মতে হিন্দু মাতৃ দেৱী দুৰ্গাৰ ৰূপ আৰু আন কিছু বিশ্বাসত তেওঁ লক্ষ্মী দেৱীৰ ৰূপ। তেওঁক মাতা ৰাণী, ত্ৰিকুতা, অম্বে আৰু বৈষ্ণৱী বুলিও জনা যায়।  বৈষ্ণো দেৱীক মহাকালি, মহালক্ষ্মী আৰু মহাসৰস্বতী দেৱীৰ সংযুক্ত অৱতাৰ হিচাপে পূজা কৰা হয়।
## কিংবদন্তী
অধ্যাপক তথা লেখক মনোহৰ সাজনানীয়ে কৈছে, হিন্দু বিশ্বাস অনুসৰি বৈষ্ণো দেৱীৰ আদি বাসস্থান আছিল অৰ্ধ কুঁৱৰী, যি কটৰা চহৰ আৰু গুহাৰ মাজৰ বাটত থকা অৱস্থিত। শিশুৱে ৯ মাহ মাকৰ গৰ্ভত যেনেকৈ স্থিত হয়, ঠিক তেনেকৈয়ে তেওঁ গুহাটোত ৯ মাহ ধ্যান কৰিছিল। কোৱা হয় যে  ভৈৰৱ নাথে বৈষ্ণো দেৱীক কৰায়ত্ব কৰিবলৈ পিছে পিছে দৌৰিছিল। দেৱীয়ে পাহাৰৰ এটা গুহাৰ ওচৰ পালে, তেওঁ হনুমানক মাতি আনি ক'লে, "মই এই গুহাত ন মাহ তপস্যা কৰিম, তেতিয়ালৈকে ভৈৰৱ নাথক গুহাত প্ৰৱেশ কৰিবলৈ নিদিবা।" হনুমানে মাতৃৰ আদেশ পালন কৰে। ভৈৰৱনাথক হনুমানে গুহাৰ ভিতৰত প্ৰবেশ কৰিব দিয়া নাছিল আৰু আজি এই পবিত্ৰ গুহাটোক 'অৰ্ধ কুঁৱৰী' নামেৰে জনা যায়।
## লগতে চাওক
*বৈষ্ণো দেৱী মন্দিৰ
## প্ৰসংগ

## বাহ্যিক সংযোগ

* Maa Vaishno Devi Shrine Board 

শ্ৰেণী:হিন্দু দেৱী
ৰাত্ৰি

**ৰাত্ৰি** (সংস্কৃত: रात्रि, আক্ষৰিক অৰ্থ: 'ৰাতি', নিশা বুলিও কোৱা হয়), হিন্দু ধৰ্মৰ এগৰাকী বৈদিক দেৱী। এই দেৱীক ৰাতিক প্ৰতিনিধিত্ব কৰা ব্যক্তিত্ব হিচাপে গণ্য কৰা হয়। ৰাত্ৰিৰ বিষয়ে অধিকাংশ উল্লেখ ঋগবেদত পোৱা যায় আৰু তেওঁক পূৱাৰ দেৱী উষাৰ ভগ্নী বুলি বৰ্ণনা কৰা হৈছে। উষাৰ সৈতে মিলি তেওঁক এগৰাকী শক্তিশালী মাতৃ আৰু জীৱন শক্তিৰ শক্তিশালীকৰণকাৰী বুলি কোৱা হয়। তেওঁ মহাবিশ্বৰ চক্ৰীয় ছন্দময় আৰ্হিক প্ৰতিনিধিত্ব কৰে। তেওঁৰ শাৰীৰিক ৰূপৰ বিষয়ে স্পষ্টকৈ উল্লেখ কৰা হোৱা নাই যদিও তেওঁক এগৰাকী সুন্দৰী কুমাৰী বুলি বৰ্ণনা কৰা হৈছে।

ঋগবেদত এটা স্তৱক আৰু অথৰ্ববেদত পাঁচটা স্তৱক তেওঁৰ নামত উৎসৰ্গা কৰা হৈছে। বেদসমূহৰ পিছৰ তান্ত্ৰিক গ্ৰন্থসমূহত তেওঁ গুৰুত্বপূৰ্ণ স্থান দখল কৰিছে। ঋগবেদত ঊষা, ইন্দ্ৰ, ঋত, সত্যৰ লগত জড়িত, আনহাতে অথৰ্ববেদত সূৰ্য্যৰ লগত জড়িত। ব্ৰাহ্মণ আৰু সূত্ৰ সাহিত্যত প্ৰায়ে ৰাত্ৰিৰ কথা উল্লেখ আছে। ৰাত্ৰি দেৱীক আদিত্যৰ ভগ্নী আৰু সাবিত্ৰী আৰু সূৰ্য্য দেৱতাৰ সৈতে ঘনিষ্ঠভাৱে ঘূৰি ফুৰা এগৰাকী হিচাপে তেওঁক বিভিন্ন ধৰণে উল্লেখ কৰা হৈছে। বৰুণ (আকাশ, পানী) আৰু অগ্নি (জুই)ৰ সৈতেও তেওঁৰ সম্পৰ্ক আছে।

## তথ্য সংগ্ৰহ

শ্ৰেণী:হিন্দু দেৱী
বল্লী

**বল্লী** (; ; আক্ষৰিক অৰ্থ: লতা, মিঠাআলুৰ গছ) হিন্দু সহানুভূতিৰ দেৱী আৰু দেৱতা মুৰুগানৰ দ্বিতীয় পত্নী; বিষ্ণুৰ কন্যা সুন্দৰৱল্লী দেৱীৰ অৱতাৰ। বল্লীৰ জন্ম পৃথিৱীত চিকাৰীৰ জীৱন যাপন কৰা এজন চৰ্দাৰৰ কন্যা হিচাপে হৈছিল। তামিল লোককথা অনুসৰি যুদ্ধৰ দেৱতা মুৰুগানে অৱশেষত তেওঁক প্ৰলোভিত কৰি বিয়া কৰায়। তেওঁৰ সৈতে জড়িত দুটা কিংবদন্তিৰ উৎপত্তি পাহাৰীয়া অঞ্চলৰ পৰা হৈছে, যাক তামিলাকমত কুৰুঞ্জী নামেৰেও জনাজাত। তেওঁৰ ভগ্নী অমৃতাৱল্লীও (দেৱসেনা) ইন্দ্ৰৰ দত্তক কন্যা হিচাপে মুৰুগানক বিয়া কৰায়

## প্ৰসংগ

## বাহ্যিক সংযোগ
* Pongi.org web site of Vallimalai Tiruppukazh Ashram, home of Pongi a.k.a. Valli Amma
* http://www.murugan.org/centers/vallimalai.htm
শ্ৰেণী:হিন্দু দেৱী
বি. জয়শ্ৰী

**বি জয়শ্ৰী** ( ; জন্ম: ৯ জুন ১৯৫০) এগৰাকী প্ৰবীণ ভাৰতীয় নাট্য অভিনেত্ৰী, পৰিচালক আৰু গায়িকা, যিয়ে ছবি আৰু টেলিভিছনতো অভিনয় কৰিছে আৰু ছবিত ডাবিং আৰ্টিষ্ট হিচাপে কাম কৰিছিল। ১৯৭৬ চনত বাংগালুৰুত স্থাপিত অপেশাদাৰী নাট্য কোম্পানী স্পন্দনা থিয়েটাৰৰ সৃষ্টিশীল পৰিচালক ।

২০১০ চনত ভাৰতীয় সংসদ ৰাজ্যসভাৰ উচ্চ সদনলৈ মনোনীত হয়। ২০১৩ চনত ভাৰত চৰকাৰৰ চতুৰ্থ সৰ্বোচ্চ অসামৰিক সন্মান পদ্মশ্ৰী সন্মানেৰে সন্মানিত হয়।

গুব্বি বীৰানা নাটক কোম্পানী প্ৰতিষ্ঠা কৰা বিখ্যাত নাট্য পৰিচালক গুব্বি বীৰান্নাৰ নাতিনী

## প্ৰাৰম্ভিক জীৱন আৰু পটভূমি
তেওঁ ১৯৫০ চনৰ ৯ জুনত  বাংগালুৰুত  জন্মগ্ৰহণ কৰিছিল। মাতৃৰ নাম জি.ভি. মালাথাম্মা বিখ্যাত নাট্য পৰিচালক গুব্বি বীৰান্নাৰ কন্যা  আছিল। জয়শ্ৰীয়ে ১৯৭৩ চনত দিল্লীৰ নেচনেল স্কুল অৱ ড্ৰামাৰ পৰা স্নাতক ডিগ্ৰী লাভ কৰে, য'ত তেওঁ বিখ্যাত নাট্য পৰিচালক আৰু শিক্ষক ইব্ৰাহিম আলকাজিৰ অধীনত প্ৰশিক্ষণ লয়।
## কৰ্ম জীৱন
কৰ্ম জীৱন সৰহ খিনি সময় ধৰি তেওঁ বি ভি কৰণন্থকে ধৰি উল্লেখযোগ্য নাট্য ব্যক্তিসকলৰ সৈতে কাম কৰি আহিছে। তেওঁ কানাড়া ছবিত অভিনয় কৰিছে, যেনে নাগামণ্ডলা(১৯৯৭), দেৱীৰী (১৯৯৯) আৰু কেয়াৰ অৱ ফুটপাথ (২০০৬)। তেওঁ চমুকৈ মহীশূৰস্থিত থিয়েটাৰ ইনষ্টিটিউট ৰঙায়ানাৰো পৰিচালক আছিল।[8].

ৰাজকুমাৰ চিনেমাৰ শীৰ্ষ অভিনেত্ৰী মাধৱী, গায়ত্ৰী, জয়াপ্ৰদা, অম্বিকা, সুমালাথা আদিৰ বাবে ভইচ অভাৰ অৰ্থাৎ  কন্ঠদাতা আৰ্টিষ্ট আছিল। প্লেবেক গায়িকা হিচাপে তেওঁ কানাড়া ছবি *নান্না প্ৰীথিয়া হুডুগী*ৰ বাবে হিট নম্বৰ "কাৰ কাৰ"ত অভিনয় কৰিছিল।

১৯৯৬ চনত ভাৰতৰ নেচনেল একাডেমী অৱ মিউজিক, ডান্স এণ্ড ড্ৰামা সংগীত নাটক একাডেমীয়ে দিয়া সংগীত নাটক অকাডেমী বঁটা আৰু অনুশীলনকাৰী শিল্পীসকলক দিয়া সৰ্বোচ্চ ভাৰতীয় স্বীকৃতি আৰু পিছলৈ ২০১০ চনত ৰাজ্যসভালৈ মনোনীত হয়। ২০০৯ চনত কৰ্ণাটক ৰাজ্যিক মুক্ত বিশ্ববিদ্যালয়ৰ পৰাও তেওঁ সন্মানীয় ডি লিট ডিগ্ৰী লাভ কৰিছে।
## ব্যক্তিগত জীৱন
তেওঁ কে আনন্দ ৰাজুৰ লগত বিবাহ পাশত আবদ্ধ  হৈছিল আৰু দম্পতীহালৰ ২ গৰাকী দত্তক কন্যা আছে। সুষমা বীৰ তেওঁৰ জৈৱিক কন্যা।

## ফিল্মগ্ৰাফী
অভিনেত্ৰী হিচাপে
জীৱন চক্ৰ (১৯৮৫)
ই বান্ধ অনুবন্ধা (১৯৮৭)...বিজয়ৰ পেহী
সুন্দৰা স্বপ্নাগালু (১৯৮৭)
মালগুদি ডেজ (১৯৮৭)…মুনিয়াৰ পত্নী
চেলুভি (১৯৯২; হিন্দী)
কোট্ৰেছি কানাছু (১৯৯৪)
খাকী (১৯৯৬)...সকাম্মা
নাগামণ্ডল (১৯৯৭)...কুৰুদব্ৱা
কৌৰৱ (১৯৯৮)
দেৱীৰী (১৯৯৯)…ৰংগপ্পাৰ পত্নী
কদাম্বা (২০০৩)
দুৰ্গী (২০০৪)…দুৰ্গীৰ আইতাক
কেয়াৰ অৱ ফুটপাথ (২০০৬)...স্লুম্মুৰ কেয়াৰটেকাৰ
ই প্ৰীতি য়েকে ভূমি মেলিডে (২০০৭)
বানাডা নেৰালু (২০০৯)
ইষ্টকাম্য (২০১৬)
কিৰাগুৰিনা গয়ালিগালু (২০১৬)
মাস্থি গুডী (২০১৭)
লুটি (২০১৮)...ৰেগপিকাৰ
মুকজ্জিয়া কানাসুগালু (২০১৯)...মূকজ্জী
লাইনমেন (২০২৪) (দ্বিভাষিক)
প্ৰেম, সীতাৰা (২০২৪) হিন্দী
প্লেবেক গায়ক হিচাপে
নাগা দেৱথে (২০০০) - হালুণ্ডু হোগে
কোঠিগালু ছাৰ কোঠিগালু(২০০১) - বোণ্ডানা ডুমিনা
দুৰ্গী (২০০৪) - বিলথাভে নোডেগা
কদম্বা(২০০৪) - বাণ্ডা নোদাম্মা
নান্না প্ৰীঠিয়া হুডুগী(২০০১) - গাড়ী গাড়ী
প্ৰীতি প্ৰেম প্ৰাণায়া (২০০৩) - কব্বিনা জল্লে
দাছা (২০০৩) - কুলুকাবেদা
ভগৱান (২০০৪) - গোপালপ্পা
যোগী (২০০৫) - চিক্কু বুক্কু ৰেল
মাতা (২০০৬) - থাণ্ডা থায়েই
মাথাদ মাথাডু মাল্লিগে (২০০৭) - বাৰো নাম থেৰিগে
## তথ্য সূত্ৰ
বিমল কৌৰ খালচা

**বিবি বিমল কৌৰ** (, ৭ নৱেম্বৰ ১৯৫০ – ২ ছেপ্টেম্বৰ ১৯৯১) এগৰাকী ভাৰতীয় ৰাজনীতিবিদ আৰু ইন্দিৰা গান্ধীৰ দুজন হত্যাকাৰীৰ ভিতৰত অন্যতম বীন্ত সিঙৰ পত্নী।

## প্ৰাৰম্ভিক আৰু ব্যক্তিগত জীৱন
বিবি বিমল কৌৰ লেডী হাৰ্ডিং মেডিকেল কলেজৰ নাৰ্ছ আছিল৷ সেইসময়তে তেওঁৰ স্বামীয়ে ইন্দিৰা গান্ধীক হত্যা কৰিছিল।হত্যাকাণ্ডৰ লগে লগে ভাৰতীয় নিৰাপত্তা বাহিনীয়ে তেওঁক গ্ৰেপ্তাৰ কৰে৷ তেওঁ ঘৰত সন্তান অমৃত, সৰবজিত আৰু জাছীক এৰি থৈ যায়। তেওঁক আটক কৰি জেৰা কৰা হৈছিল আৰু সম্ভৱতঃ দুসপ্তাহৰ বাবে অত্যাচাৰো কৰা হৈছিল। দমদামী টক্সালে দুবছৰ সন্তানৰ পঢ়া-শুনাৰ খৰচ দিছিল। বিবি বিমল কৌৰ ১৯৮৫ চনলৈকে দিল্লীত থাকে আৰু তাৰ পিছত তেওঁ পৰিয়াল আৰু দমদামী তক্সালৰ সহায়ত পঞ্জাৱলৈ গুচি যায়।তাৰ পৰাই তেওঁ শিখ ছাত্ৰ সন্থাৰ সৈতে কাম কৰি চৰকাৰৰ অন্যায়, ভুৱা এনকাউণ্টাৰৰ বিষয়বোৰৰ বিৰুদ্ধে মাত মাতিবলৈ ধৰিলে।

তেওঁৰ শহুৰেক বীন সিঙৰ পিতৃ সুচা সিং মালোৱাও সংসদৰ সদস্য হিচাপে নিৰ্বাচিত হয়। তেওঁৰ পুত্ৰ সৰ্বজিৎ সিঙক ২০০৪ চনত বাথিণ্ডা আৰু মানছাৰ পৰা সংসদত নিৰ্বাচনত অৱতীৰ্ণ হ'বলৈ ছিমৰঞ্জিত সিং মানৰ নেতৃত্বত গঠিত এছ এ ডি (এ)য়ে মনোনীত কৰে। ২০২৪ চনত ফৰিদকোটৰ পৰা সৰবজিত সিঙে ৭০ হাজাৰতকৈ অধিক ভোটৰ ব্যৱধানত জয়লাভ কৰে।

## কাৰাবন্দী আৰু ৰাজনীতি
১৯৮৫ চনৰ পঞ্জাৱ বিধানসভাৰ নিৰ্বাচনত বিধানসভাৰ দুখন আসন চামকৌৰ চাহাব আৰু পক্কা কালানৰ পৰা তেওঁ নিৰ্দলীয় প্ৰাৰ্থী হিচাপে প্ৰতিদ্বন্দ্বিতা কৰিছিল।দুয়োটা সমষ্টিতে দ্বিতীয় স্থান লাভ কৰে।

১৯৮৬ চনৰ ৩০ এপ্ৰিলত তেতিয়াৰ মুখ্যমন্ত্ৰী সুৰজিৎ ​​সিং বৰ্ণালাই গুৰুদ্বাৰা কমপ্লেক্সত বাস কৰা খাৰকুসকলক উলিয়াই আনিবলৈ পুনৰ দৰবাৰ চাহাবত সৈন্যবাহিনীক নিৰ্দেশ দিয়ে।  ১৯৮৬ চনৰ ৪ জুনত তেওঁ ৩৫০০ সদস্যৰে দৰবাৰ চাহাবলৈ যায়, অপাৰেচন ব্লু ষ্টাৰৰ বৰ্ষপূৰ্তি উপলক্ষে আৰু চৰকাৰৰ অত্যাচাৰৰ বিষয়ে বক্তৃতা দিবলৈ। এই সময়ত সুৰজিৎ ​​বৰ্ণালাৰ মূলতঃ গোটেই গুৰুদ্বাৰা কমপ্লেক্সত তেওঁৰ প্ৰহৰী আছিল যাতে খালিস্তান আন্দোলন বন্ধ কৰা হয়। তেওঁ এটা তেজোদ্দীপ্ত ভাষণ দিছিল। ৰাইজে খালিস্তানৰ বাবে উল্লাস কৰিছিল আৰু সুৰজিৎ ​​সিং বৰ্ণালাক হত্যা কৰাৰ মুকলি ভাবুকি দিছিল। তেওঁৰ লোক আৰু শিখ প্ৰতিবাদকাৰীৰ সৈতে হোৱা সংঘৰ্ষত এজন প্ৰহৰী নিহত হয়। 
ভাষণৰ পিছত তেওঁক গ্ৰেপ্তাৰ কৰা হয়৷ তেওঁক হত্যাৰ অভিযোগত অভিযুক্ত কৰা হয় আৰু ২ বছৰ কাৰাদণ্ড ভুগিবলগীয়া হয়। ১৯৮৯ চনত তেওঁ ৰোপাৰৰ পৰা লোকসভাৰ বাবে প্ৰচাৰ চলায় আৰু শিৰোমণি আকালি দল (অমৃতসৰ)ৰ পৰা টিকট লৈ এখন আসন লাভ কৰে।এতিয়া তেওঁৰ হাতত আৰু অধিক আৰু ৰাজনৈতিক শক্তি আছিল, যি দুয়োটাই তেওঁক চৰকাৰৰ বাবে অধিক গুৰুতৰ ভাবুকি কঢ়িয়াই আনিছিল।
## মৃত্যু
১৯৯১ চনৰ ২ ছেপ্টেম্বৰত বিমল কৌৰৰ মৃত্যু হয়।আৰক্ষীয়ে জনোৱা মতে, ৱাশ্বিং মেচিনৰ দ্বাৰা বিদ্যুৎস্পৃষ্ট হৈ তেওঁৰ মৃত্যু হয়। সংবাদ মাধ্যমৰ কাষ চাপি অহা একাংশ খবৰত বিমল খালছাই চাইনাইড সেৱন কৰাৰ ইংগিত পোৱা গৈছে। এই দুয়োটা কাৰণ তেওঁৰ আত্মীয়সকলে নাকচ কৰে। তেওঁলোকে কয় যে আৰক্ষীয়ে তেওঁক চাইনাইডেৰে বিষক্ৰিয়া কৰিছিল যিটো সেই সময়ৰ খাৰকুৰ বিৰুদ্ধে সাধাৰণ কৌশল বুলি দাবী কৰিছিল। তেওঁলোকে মৰণোত্তৰ পৰীক্ষাৰ দাবী জনায়, যিটো সাধাৰণ পৰিস্থিতিত আৰক্ষীয়ে অনুৰোধৰ ভিত্তিত কৰাটো বাধ্যতামূলক৷ কিন্তু আৰক্ষীয়ে ইয়াক নাকচ কৰে।.
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
ৰঙ্গনায়কী

**ৰঙ্গনায়কী** (তামিল: ரங்கநாயகி, সংস্কৃত: रङ्गनायकी, ৰোমানীকৃত: Raṅganāyakī, আক্ষৰিক অৰ্থ: 'ৰংগনাথৰ পত্নী'), এগৰাকী হিন্দু দেৱী। তেওঁক তায়াৰ (তামিল: தாயாம், ৰোমানীকৃত: Tāyār অৰ্থাৎ 'মাতৃ') নামেৰেও জনা যায়৷  শ্ৰীৰংগমৰ শ্ৰীৰংগনাথস্বামী মন্দিৰৰ তেওঁ এগৰাকী অধিষ্ঠাতী দেৱী। তেওঁ হৈছে শ্ৰীৰংগমৰ প্ৰধান দেৱতা ৰংগনাথৰ প্ৰধান পত্নী। এই দেৱীক মহালক্ষ্মীৰ প্ৰকাশ হিচাপে গণ্য কৰা হয়, আনহাতে ৰংগনাথক বিষ্ণুৰ প্ৰকাশ হিচাপে গণ্য কৰা হয়। তাইক ৰঙ্গনাচিয়াৰ (Ranganachiyar) আৰু পেৰিয়া পিৰাট্টি (Periya Piratti) বুলিও কোৱা হয়।

ৰঙ্গনায়কীক শ্ৰীৰংগমৰ লোক তথা বিষ্ণুৰ অনুগামী বৈষ্ণৱসকলে পূজা কৰে। শ্ৰীবৈষ্ণৱ পৰম্পৰা অনুসৰি তাইক স্বয়ং ৰংগনাথৰ সমান বুলি গণ্য কৰা হয় আৰু ঐশ্বৰিক দম্পতীৰ বাবে পূজাৰ মাধ্যম আৰু অন্ত দুয়োটা বুলি গণ্য কৰা হয়।

## মন্দিৰ
ৰঙ্গনাথস্বামী মন্দিৰত দুটা প্ৰধান মূৰ্তি (মূলা মুৰ্তি) আৰু এটা শোভাযাত্ৰাৰ মূৰ্তি (উৎসৱ মূৰ্তি) আছে, কাৰণ ১৩২৩ খ্ৰীষ্টাব্দত খিলজি বংশৰ মালিক কাফুৰে মন্দিৰ আক্ৰমণৰ সময়ত শোভাযাত্ৰাৰ মূৰ্তিটো মন্দিৰৰ ওচৰত এজোপা গছৰ তলত পুতি থোৱা হৈছিল। পৰৱৰ্তী সময়ত তাত এখন দেৱাল স্থাপন কৰা হ'ল আৰু তেওঁৰ মূৰ্তি সেই পবিত্ৰ স্থানৰ পৰা স্থানান্তৰ কৰা হ'ল যাতে ই অপবিত্ৰ নহয়। লুণ্ঠনৰ পাছত সেই মূৰ্তিটো পোৱা নগ’ল আৰু থানৰ পুৰোহিতে খৰখেদাকৈ নতুন মূৰ্তি সৃষ্টিৰ নিৰ্দেশ দিলে। এই মূৰ্তিটোৱেই আছিল এই মন্দিৰৰ দ্বিতীয় প্ৰধান মূৰ্তি (মূল মূৰ্তি)। স্থানীয় কিংবদন্তি অনুসৰি ৰঙ্গনায়কী দেৱীয়ে এজন ভক্তৰ সপোনত আবিৰ্ভাৱ হৈ তেওঁৰ শোভাযাত্ৰাৰ মূৰ্তি (উৎসৱ মূৰ্তি) ক’ত আছে সেই কথা অবগত কৰে। এই মূৰ্তিটো ভক্তই খান্দি পুনৰ স্থাপন কৰে। মূল মূৰ্তিটোক আবৰি ৰখা বেৰখন পিছত ভাঙি যায় আৰু মূল মূৰ্তিটো আৰু তাৰ সলনি স্থাপন কৰা মূৰ্তিবোৰ এতিয়া বহুলভাবে পূজা কৰা হয়। স্থানীয় বিশ্বাসত প্ৰধান মূৰ্তিয়ে দেৱী শ্ৰীদেৱীক প্ৰতিনিধিত্ব কৰে আৰু দ্বিতীয় মূৰ্তিটোৱে বিষ্ণুৰ পত্নী দেৱী ভূদেৱীক প্ৰতিনিধিত্ব কৰে। আন মন্দিৰৰ দৰে ৰঙ্গনাথ মন্দিৰৰ শোভাযাত্ৰাৰ মূৰ্তিসমূহ কেতিয়াও গৰ্ভগৃহৰ পৰা আঁতৰাই নিয়া নহয়। শোভাযাত্ৰাৰ সময়ত মন্দিৰৰ দেৱীয়ে মন্দিৰৰ দেৱতাৰ কাষত নিজৰ স্থান লোৱাটো মন্দিৰৰ প্ৰথা। শ্ৰীৰংগমত অৱশ্যে ৰঙ্গনাথৰ শোভাযাত্ৰাৰ মূৰ্তিটো অনুগামীসকলে তেওঁৰ গৰ্ভগৃহলৈ আনুষ্ঠানিকভাৱে কঢ়িয়াই লৈ আনে, যিয়ে প্ৰতীকীভাৱে প্ৰিয়জনক লগ কৰা স্বামীক প্ৰতিনিধিত্ব কৰে।

বছৰত এবাৰ পাংগুনি উত্তীৰাম উপলক্ষে, তামিল মাহৰ পাংগুনীৰ যিদিনা উত্তীৰাম নক্ষত্ৰ আৰোহণত থাকে, সেই দিনটোত ৰঙ্গনাথ আৰু ৰঙ্গনায়কীৰ ঐশ্বৰিক শোভাযাত্ৰাৰ মূৰ্তি (উৎসৱ মূৰ্তি) এদিনৰ বাবে একত্ৰিত কৰা হয়। দুয়োটা মূৰ্তি একেলগে মৰ্ত্যৰ পৰিসীমা বা সীমাবদ্ধতাৰ বাহিৰত থকা দিব্য-দম্পতি (ঈশ্বৰ দম্পতী) বুলি জনা যায়। এই কাৰণে এই মন্দিৰত তিৰুকল্যাণ-উৎসৱ (বিবাহ উৎসৱ) নাথাকে। এই দৰ্শনক ছেৰতী-সেৱাই (যৌথ সেৱা) বোলা হয়।

পৰাসৰ ভট্টৰে ৰচনা কৰা শ্ৰীগুণৰত্ন কোসম নামৰ শ্লোকটো ৰঙ্গনায়কীৰ বাবে উৎসৰ্গিত। অৱশ্যে মন্দিৰৰ পৰম্পৰাগত আচাৰ-অনুষ্ঠানৰ সময়ত লক্ষ্মী অষ্টোত্ৰম পাঠ কৰা হয়। বেদান্ত দেশিকাৰ দ্বাৰা ৰচিত শ্ৰী স্তুতি আৰু আদি শংকৰাচাৰ্যৰ দ্বাৰা ৰচিত কনকধৰা স্তোত্ৰম মন্দিৰৰ ভক্তসকলে তেওঁৰ প্ৰশংসাত পাঠ কৰে।

## তথ্য সংগ্ৰহ

শ্ৰেণী:হিন্দু দেৱী
ৰক্তদন্তিকা

**ৰক্তদন্তিকা** (সংস্কৃত: रक्तदन्तिका, ৰোমানীকৃত: Raktadantikā) হিন্দু দেৱী দুৰ্গাৰ এক ৰূপ। দেৱী মহাত্ম্যৰ মতে ৰক্তদন্তিকাই অসুৰ বিপ্ৰচিত্তিৰ বংশধৰক বধ কৰিবলৈ অৱতাৰ লৈছিল। আন এটা বিৱৰণীত তেওঁক কালিৰ ৰূপ বুলি বৰ্ণনা কৰা হৈছে, যাৰ শৰীৰৰ বৰণ সম্পূৰ্ণ ৰঙা।

## ব্যুৎপত্তি
ৰক্তদন্তিকাৰ অৰ্থ হৈছে “যাৰ দাঁত ৰঙা ৰঙৰ”।

## কিংবদন্তী
দেৱী মহাত্ম্যৰ মতে দেৱী দুৰ্গাই অসুৰ বিপ্ৰচিত্তিৰ দানৱ সন্তান সকলক বধ আৰু ভক্ষণৰ বাবে ৰক্তদন্তিকা হিচাপে অৱতাৰ লোৱা বুলি বৰ্ণনা কৰা হৈছে। তেওঁৰ দাঁতবোৰ ডালিমৰ ফুলৰ দৰে ৰঙা হৈ পৰা বুলি বৰ্ণনা কৰা হৈছে, যাৰ ফলত তেওঁৰ নাম ৰক্তদন্তিকা ৰখা হৈছিল। এই কিংবদন্তি মাৰ্কণ্ডেয় পুৰাণতো উল্লেখ কৰা হৈছে।

ৰক্তদন্তিকা ডালিম গছত বাস কৰা বুলি বৰ্ণনা কৰা হৈছে। তাইৰ ৰঙা দাঁতবোৰ ৰঙা ডালিমৰ গুটিৰ গুটিৰ সৈতে সাদৃশ্যপূৰ্ণ।

## তথ্য সংগ্ৰহ

শ্ৰেণী:হিন্দু দেৱী
ভাৰ্টিকা সিং

**ভাৰ্টিকা ব্ৰিজ নাথ সিং** এগৰাকী ভাৰতীয় মডেল আৰু সৌন্দৰ্য্য প্ৰতিযোগিতাৰ খিতাপধাৰী। যিয়ে মিছ ইউনিভাৰ্ছ ইণ্ডিয়া ২০১৯ খিতাপ লাভ কৰিছিল আৰু মিছ ইউনিভাৰ্ছ প্ৰতিযোগিতাৰ ৬৮ সংখ্যক সংস্কৰণত ভাৰতক প্ৰতিনিধিত্ব কৰিছিল। 
ইয়াৰ পূৰ্বে ২০১৫ চনত তেওঁক ফেমিনা মিছ ইণ্ডিয়া ফেমিনা মিছ ইণ্ডিয়া গ্ৰেণ্ড ইণ্টাৰনেশ্যনেল হিচাপে অভিষিক্ত কৰা হৈছিল। 
জিকিউ আলোচনীয়ে ২০১৭ চনত তেওঁক ভাৰতৰ আটাইতকৈ উত্তপ্ত মহিলাৰ ভিতৰত স্থান দিছিল

## প্ৰাথমিক জীৱন আৰু শিক্ষা

সিঙে লক্ষ্ণৌৰ কানোছা কনভেণ্ট স্কুলত শিক্ষা গ্ৰহণ কৰিছিল।
ইছাবেলা থ'বাৰ্ন কলেজৰ পৰা ক্লিনিকেল নিউট্ৰিচন আৰু ডায়েটেটিক্সত স্নাতক ডিগ্ৰী লাভ কৰে। 
লক্ষ্ণৌ বিশ্ববিদ্যালয়ৰ পৰা জনস্বাস্থ্যত স্নাতকোত্তৰ ডিগ্ৰী লাভ কৰিছে।

## কেৰিয়াৰ আৰু পেজেণ্ট্ৰি
সিঙে ২০১৪ চনৰ *মিছ ডিভা প্ৰতিযোগিতা*ত অংশগ্ৰহণ কৰিছিল, য'ত তেওঁ শীৰ্ষ ৭ ৰ ভিতৰত স্থান লাভ কৰিছিল। প্ৰতিযোগিতাত তেওঁ *মিছ ফটোজেনিক* বঁটাও লাভ কৰিছিল। 
২০১৫ চনত তেওঁ *ফেমিনা মিছ ইণ্ডিয়া* প্ৰতিযোগিতাৰ ৫২ সংখ্যক সংস্কৰণত অংশগ্ৰহণ কৰে আৰু ফেমিনা মিছ গ্ৰেণ্ড ইণ্ডিয়া ২০১৫ৰ মুকুট পিন্ধায়।

থাইলেণ্ডৰ বেংককত অনুষ্ঠিত হোৱা *মিছ গ্ৰেণ্ড ইণ্টাৰনেশ্যনেল ২০১৫*ত ভাৰতক প্ৰতিনিধিত্ব কৰি সিঙে ২য় ৰানাৰ্ছ আপ খিতাপ দখল কৰে। প্ৰতিযোগিতাখন অনুষ্ঠিত হোৱাৰ চাৰি বছৰৰ পাছত মূল বিজয়ীজনক সিংহাসনৰ পৰা নমাই অনা হয় আৰু অষ্ট্ৰেলিয়াৰ পৰা প্ৰথম ৰানাৰ্ছ আপে খিতাপ দখল কৰে; পিছলৈ এই প্ৰতিযোগিতাই নতুন বিজয়ীজনকো সিংহাসনৰ পৰা নমাই ভাৰতক মিছ গ্ৰেণ্ড ২০১৫ৰ ধাৰণা কৰা বিজয়ী হিচাপে গঢ়ি তুলিছিল।
ইয়াৰ উপৰিও তেওঁ *শ্ৰেষ্ঠ ছ'চিয়েল মিডিয়া* বঁটা লাভ কৰে আৰু মিছ পপুলাৰ ভোটৰ শীৰ্ষ ১০ আৰু শ্ৰেষ্ঠ ৰাষ্ট্ৰীয় সাজ-পোছাকৰ উপ-প্ৰতিযোগিতাত শীৰ্ষ ২০ ৰ ভিতৰত স্থান লাভ কৰে।
তেওঁৰ ফিনালে গাউন শ্বেন আৰু ফালগুনি পিককে ডিজাইন কৰিছিল আৰু তেওঁৰ জাতীয় সাজ-পোছাক মালবিকা টেটাৰে ডিজাইন কৰিছিল।

২০১৬ চনত তেওঁৰ সাক্ষাৎকাৰ আৰু ফটোশ্বুট জিকিউ (ভাৰত) আলোচনীৰ জানুৱাৰী সংস্কৰণত প্ৰকাশ পায়।
আলোচনীখনে ২০১৬ চনত ভাৰতৰ আটাইতকৈ হটেস্ট মহিলাসকলৰ ভিতৰতো তেওঁক স্থান দিছিল। 
২০১৭ চনত কিংফিচাৰ মডেল হাণ্ট প্ৰতিযোগিতাত অংশগ্ৰহণ কৰিছিল আৰু কিংফিচাৰ বিকিনি কেলেণ্ডাৰৰ মাৰ্চ আৰু অক্টোবৰ পৃষ্ঠাত তেওঁক অন্তৰ্ভুক্ত কৰা হৈছিল।

২০১৯ চনৰ ২৬ ছেপ্টেম্বৰত ভাৰ্টিকাক *মিছ ইউনিভাৰ্ছ ইণ্ডিয়া ২০১৯* হিচাপে নিযুক্তি দিয়া হয়, যিহেতু ২০১৯ চনত কোনো মিছ দিভা প্ৰতিযোগিতা অনুষ্ঠিত হোৱা নাছিল। ২০১৯ চনৰ ৮ ডিচেম্বৰত জৰ্জিয়াৰ আটলান্টাত অনুষ্ঠিত হোৱা মিছ ইউনিভাৰ্ছ ২০১৯ প্ৰতিযোগিতাত ভাৰতক প্ৰতিনিধিত্ব কৰিছিল আৰু শীৰ্ষ ২০ ৰ ভিতৰত স্থান লাভ কৰিছিল।

## সংগীতৰ ভিডিঅ'

## তথ্য সংগ্ৰহ

শ্ৰেণী:নাৰী
শ্ৰেণী:ভাৰতীয় নাৰী
তেন ঝংজি

**তেন ঝংজি** (চীনা: 谭中怡;  জন্ম ২৯ মে ১৯৯১) এগৰাকী চীনা দবা খেলুৱৈ। তেওঁ আন্তৰ্জাতিক দবা মহাসংঘৰ শীৰ্ষ উপাধি গ্ৰেণ্ডমাষ্টাৰ (GM) লাভ কৰিছে। তেওঁ এগৰাকী প্ৰাক্তন মহিলা বিশ্ব দবা চেম্পিয়ন। তেওঁ ২০১৭ চনৰ বিশ্ব দবা চেম্পিয়নশ্বিপৰ নকআউট সংস্কৰণত ইৰানত আয়োজিত ফাইনেলত আনা মুজিচুকক পৰাস্ত কৰি এই খিতাপ অৰ্জন কৰিছিল। তেন এগৰাকী প্ৰাক্তন মহিলা বিশ্ব ৰেপিড চেম্পিয়ন। 

তেনে তিনিবাৰকৈ অৱিৰতভাৱে চীনা মহিলা ৰাষ্ট্ৰীয় চেম্পিয়নশ্বিপ জয় কৰিছে, আৰু মুঠ পাঁচবাৰ এই উপাধি লাভ কৰিছে (২০১৫, ২০২০, ২০২১, আৰু ২০২২)। 
তান ২০২৪ চনৰ মহিলা প্ৰাৰ্থী টুৰ্ণামেণ্টত বিজয়ী হয়। সেইসূত্ৰে তেওঁ ২০২৫ চনৰ এপ্ৰিলত অনুষ্ঠিতব্য মহিলা বিশ্ব দবা চেম্পিয়নশ্বিপত চীনা বিশ্ব চেম্পিয়ন জু ৱেনজুনৰ বিৰুদ্ধে প্ৰতিদ্বন্দ্বিতাত অৱতীৰ্ণ হ'ব। 
## কৰ্মজীৱন:
তেন ঝংজিৰ জন্ম হৈছিল চেংচিংত। ১৯৯৭ চনত তেওঁ দবাখেল শিকিবলৈ আৰম্ভ কৰিছিল। তেওঁ ২০০০ আৰু ২০০১ চনত ওৰোপেছা দেল মাৰত অনুষ্ঠিত হোৱা বিশ্ব যুৱ অনূৰ্ধ্ব ১০ বছৰৰ বালিকা দবা চেম্পিয়নশ্বিপ দুবাৰ জয় কৰিছিল। ২০০২ চনত তেওঁ হেৰাক্লিঅনত বিশ্ব যুৱ অনূৰ্ধ্ব ১২ বছৰৰ বালিকা দবা চেম্পিয়নশ্বিপত বিজয়ী হৈছিল। 

### আন্তৰ্জাতিক প্ৰতিযোগিতাত সফলতা

*২০০৮ চনৰ মহিলা বিশ্ব দবা চেম্পিয়নশ্বিপত, তেওঁ দ্বিতীয় ৰাউণ্ডত পিয়া ক্ৰামলিংৰ বিপক্ষে ½–1½ ৰ ফলত পৰাস্ত হৈছিল। 
*২০১১ চনত, তেওঁ চেণঝেনত অনুষ্ঠিত ২০১১ গ্ৰীষ্মকালীন ইউনিভাৰ্ছিয়াডত মহিলা দবা টুৰ্ণামেণ্ট জয় কৰি চীনা দলৰ সোণৰ পদক লাভত অৱদান আগবঢ়াইছিল। 
*২০১২ চনত তেওঁ গুইমাৰায়েছত মহিলা বিশ্ব বিশ্ববিদ্যালয় দবা চেম্পিয়নশ্বিপ জয় কৰিছিল। 
*২০১৩ চনত, তেওঁ উক্সিত অনুষ্ঠিত তৃতীয় চীন মহিলা মাষ্টাৰ টুৰ্ণামেণ্ট ৬.৫/৯ পইণ্ট স্ক’ৰৰ সৈতে জয় কৰিছিল। 
*২০১৪ চনত, তেওঁ শ্বাৰজাহত অনুষ্ঠিত এছিয়ান মহিলা ব্লিৎজ চেম্পিয়নশ্বিপ জয় কৰিছিল।
 
### চীনা মহিলা চেম্পিয়নশ্বিপ আৰু অন্যান্য কৃতিত্ব

*২০১৫ চনৰ মে’ মাহত, তেওঁ চীন মহিলা দবা চেম্পিয়নশ্বিপ জয় কৰিছিল। 
*জুন ২০১৫ চনত, তেওঁ ৭/৯ পইণ্টৰ সৈতে পঞ্চম চীন মহিলা মাষ্টাৰ টুৰ্ণামেণ্ট জয় কৰিছিল। 
*আগষ্ট ২০১৫ চনত, তেওঁ আল আইনত অনুষ্ঠিত এছিয়ান মহিলা ৰেপিড চেম্পিয়নশ্বিপত বিজয়ী হৈছিল। 
*২০১৬ চনৰ ৪২ সংখ্যক দবা অলিম্পিয়াডত, তেওঁ বোৰ্ড নম্বৰ ৪ ত মহিলা সোণৰ পদক লাভ কৰিছিল। 
### বিশ্ব মহিলা চেম্পিয়নশ্বিপ আৰু জি এম উপাধি

*২০১৭ চনৰ মহিলা বিশ্ব চেম্পিয়নশ্বিপত, তেওঁ জি এম আনা মুজিচুকৰ সৈতে ফাইনেলত উপনীত হৈছিল। সাধাৰণ খেলসমূহ ২–২ ব্যৱধানত শেষ হোৱাৰ পিছত, ৰেপিড টাইব্ৰেকত তেওঁ বিজয়ী হৈছিল। 
*তানে প্ৰথম ৰাউণ্ডত ক'লা গুটিৰে ড্ৰ কৰি আৰু দ্বিতীয় ৰাউণ্ডত বগা গুটিৰে জয়ী হৈ মহিলা বিশ্ব চেম্পিয়নৰ মুকুট লাভ কৰিছিল। এই সফলতাৰ লগে লগে, তেওঁ গ্ৰেণ্ডমাষ্টাৰ (GM) উপাধিও লাভ কৰে। 
*২০১৮ চনত, তেওঁ মহিলা বিশ্ব চেম্পিয়নশ্বিপ মেচত জু ৱেনজুনৰ বিৰুদ্ধে পৰাস্ত হৈ মুকুট হেৰুৱাইছিল। 
### সাম্প্ৰতিক সফলতা

*২০২০ চনত, তেওঁ জিব্ৰাল্টাৰ মাষ্টাৰছত মহিলাৰ শ্ৰেষ্ঠ পুৰস্কাৰ লাভ কৰিছিল।
 
*২০২১ চনত, তেওঁ মহিলা বিশ্ব দবা কাপত তৃতীয় স্থান অধিকাৰ কৰিছিল, আনা মুজিচুকক ২.৫–১.৫ ৰ ফলত পৰাস্ত কৰি। 
*২০২২ চনত, তেওঁ আলমাটি, কাজাখস্তানত অনুষ্ঠিত মহিলা বিশ্ব ৰেপিড চেম্পিয়নশ্বিপত বিজয়ী হৈছিল।
## তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেল
বাক (দেৱী)

**বাক  ** (, **)  হৈছে এক বৈদিক দেৱী, যি ঐশ্বৰিক বাণীৰ সাকাৰ ৰূপ। অনুপ্ৰাণিত কবি আৰু দূৰদৰ্শীসকলৰ মাজত প্ৰৱেশ কৰে। তেওঁক ভালপোৱাসকলক অভিব্যক্তি আৰু শক্তি প্ৰদান কৰে; তেওঁক "বেদৰ মাতৃ" আৰু মনৰ বৈদিক অৱতাৰ প্ৰজাপতিৰ পত্নী বুলি কোৱা হয়। ঐতেৰেয় আৰণ্যকত ইন্দ্ৰৰ সৈতেও তেওঁৰ সম্পৰ্ক গঁথা হৈছে।[2] আন ঠাইত, যেনে পদ্মপুৰাণত তেওঁক দৃষ্টিৰ (কাশ্যপ) পত্নী, ভাৱনাৰ মাতৃ আৰু সংগীতজ্ঞৰ (গন্ধৰ্ব) মিত্ৰ বুলি উল্লেখ কৰা হৈছে।

পৰৱৰ্তী বৈদিক সাহিত্য আৰু হিন্দু পৰম্পৰাৰ উত্তৰ-বৈদিক গ্ৰন্থত তেওঁক দেৱী সৰস্বতীৰ সৈতে চিনাক্ত কৰা হৈছে। হিন্দু ধৰ্মত সৰস্বতী এক উল্লেখযোগ্য আৰু পূজনীয় দেৱী হৈ আছে। ইয়াৰ বাবেই দেৱী সৰস্বতীক দেৱী বাচেশ্বৰী বুলিও জনা যায়।

টমাছ মেকএভিলিয়ে তেওঁৰ মহান কৃতি “মেগনাম অপাছ দ্য শ্বেপ অৱ এন্সিয়েণ্ট থ'ট”ৰ 'পৰিশিষ্ট-E: দৰ্শন আৰু ব্যাকৰণ'ত দেৱী বাক আৰু তেওঁৰ ঐশ্বৰিক পৰিসৰৰ বৰ্ণনা কৰিছে।

## প্ৰসংগ

## অধিক পঠন
**Dictionary of Hindu Lore and Legend* () by Anna Dhallapiccola
**Hindu Goddesses: Vision of the Divine Feminine in the Hindu Religious Traditions* () by David Kinsley
*Nicholas Kazanas, *Vedic Vāc and Greek logos as creative power: a critical study* (2009) 

শ্ৰেণী:হিন্দু দেৱী
চেলুভি

**চেলুভি** ( অনুবাদ. সুন্দৰী গাৰ্ল) হৈছে ১৯৯২ চনত মুক্তি লাভ কৰা এখন ভাৰতীয় হিন্দী ভাষাৰ নাট্য চলচ্চিত্ৰ, যি খন গিৰীশ কৰ্ণদে পৰিচালনা কৰিছিল। ছবিখনত সুষ্মা আৰু সোণালী কুলকাৰ্ণীয়ে অভিনয় কৰিছে আৰু ইয়াত সোণালী কুলকাৰ্ণীয়ে শিৰোনাম চৰিত্ৰত অভিনয় কৰিছে। এই চলচ্চিত্ৰ খন "A Flowering Tree: A Woman's Tale" চুটিগল্পৰ আধাৰত নিৰ্মিত। এই ছবিখনে পৰিৱেশ সুৰক্ষা/সংৰক্ষণৰ আধাৰত শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা লাভ কৰিছিল। 

পিছৰ বছৰ দিল্লীত অনুষ্ঠিত ভাৰতৰ ২৪ সংখ্যক আন্তঃৰাষ্ট্ৰীয় চলচ্চিত্ৰ মহোৎসৱত(IFFI) এই ছবিখন অন্তৰ্ভুক্ত কৰা হয়।
## পটভূমি
ফুলবোৰ ক’ৰ পৰা আহিল বুলি ভবা গাঁৱৰ মানুহক দুগৰাকী ভগ্নীয়ে ফুল বিক্ৰী কৰে। ভগ্নীসকলৰ এগৰাকী চেলুভিক আনগৰাকী ভনীয়েকে গোপন কথাটো প্ৰকাশ কৰিবলৈ কয় আৰু পাছলৈ তাই আধা মানুহ অৰ্ধগছৰ সত্তালৈ ৰূপান্তৰিত হয়।

## চৰিত্ৰত
চেন্নীৰ চৰিত্ৰত সুষমা
চেলুভিৰ চৰিত্ৰত সোণালী কুলকাৰ্ণী
বি জয়শ্ৰীক মাতৃ হিচাপে
প্ৰতিবেশী হিচাপে বিজয়া য়াক্কুণ্ডি
কুমাৰৰ চৰিত্ৰত প্ৰশান্ত ৰাও
* Gargi Yakkundi as Shyama
শ্যামা হিচাপে গাৰ্গী য়াক্কুণ্ডি[4]
মালাৰ চৰিত্ৰত গীতাঞ্জলি কিৰ্লোস্কৰ
গিৰীশ কৰ্ণাদক গাঁওবুঢ়া হিচাপে

## নিৰ্মান
গিৰীশ কৰ্ণাদৰ সৈতে কেইবাটাও তথ্যচিত্ৰত একেলগে কাম কৰাৰ পিছত ৰাজীৱ মেননক এই চলচ্চিত্ৰৰ চিনেমাটোগ্ৰাফাৰ হিচাপে নিৰ্বাচন কৰা হৈছিল।এই চলচ্চিত্ৰত সোনালী কুলকৰ্ণীয়ে এজোপা গছৰ চৰিত্ৰত  অভিনয় কৰিছিল, আৰু এই ছবিখনেই তেওঁক চলচ্চিত্ৰৰ ক্ষেত্ৰ খনত আত্মপ্ৰকাশ কৰালে।

## প্ৰতিক্ৰিয়া
সেৱন্তী নিনানে *ডাউনটুআৰ্থ*ত  লিখিছে যে "কৰ্ণাদৰ বাৰ্তাটো সূক্ষ্ম নহয়,সুস্পষ্ট । আৰু, ‘চেলুভি’ হৈছে এনে এখন চলচ্চিত্ৰ, যি খনক পৰিবেশবিদসকলে নগৰীয়া আৰু গ্ৰাম্য সমাজৰৰ মাজত দেখুৱাবলৈ ব্যৱহাৰ কৰিব পাৰে। এই চলচ্চিত্ৰ খন এই বিষয়ৰ ওপৰত নিৰ্মাণ কৰা  আন অপৰিণত তথ্যচিত্ৰসমূহতকৈ বহু অধিক প্ৰভাৱশালী আৰু তেওঁলোকৰ মাজত প্ৰকাশ্য বাৰ্তা  বিস্তাৰ কৰিবলৈ সক্ষম"।

## তথ্য সূত্ৰ
শ্বেতা শাৰ্দা

**শ্বেতা শাৰ্দা** (; জন্ম: ২৪ মে' ২০০১) এগৰাকী ভাৰতীয় অভিনেত্ৰী, মডেল, নৃত্যশিল্পী আৰু সৌন্দৰ্য্য প্ৰতিযোগিতাৰ খিতাপধাৰী যিয়ে মিছ ইউনিভাৰ্ছ ইণ্ডিয়া ২০২৩ৰ মুকুট পিন্ধিছিল। 
২০২৩ চনৰ ১৮ নৱেম্বৰত এল ছালভাডৰত অনুষ্ঠিত হোৱা মিছ ইউনিভাৰ্ছ ২০২৩ প্ৰতিযোগিতাত ভাৰতক প্ৰতিনিধিত্ব কৰিছিল, আৰু শীৰ্ষ ২০ ৰ ভিতৰত স্থান লাভ কৰিছিল। 

## আৰম্ভণি জীৱন আৰু কেৰিয়াৰ
শাৰ্দাই মডেল আৰু নৃত্যশিল্পী হিচাপে কাম কৰে। পেছাদাৰী নৃত্যশিল্পী হোৱাৰ সপোন পূৰণৰ বাবে ১৬ বছৰ বয়সতে মুম্বাইলৈ গুচি যায়। ডান্স ইণ্ডিয়া ডান্স, ডান্স দীৱান, ডান্স+কে ধৰি কেইবাটাও ৰিয়েলিটি শ্ব’ত ভাগ লৈছিল। ঝলক দিখলা জা ১০ ৰ নৃত্য পৰিচালক আছিল। 
স্ব-শিক্ষিত নৃত্যশিল্পী শাৰ্দা বহুমুখীতা আৰু কাৰিকৰী দক্ষতাৰ বাবে পৰিচিত। তেখেতে এগৰাকী নৃত্য পৰিচালক আৰু টেলিভিছন শ্ব' আৰু মিউজিক ভিডিঅ'ৰ বাবে কেইবাটাও নৃত্য ৰুটিনৰ নৃত্য পৰিচালনা কৰিছে।

শেহতীয়াকৈ শাৰ্দাই জুবিন নৌতিয়াল আৰু তুলসী কুমাৰৰ "মষ্ট আনখেইন" গীতৰ মিউজিক ভিডিঅ'ত বলীউডৰ অভিনেতা শান্তনু মহেশ্বৰীৰ সৈতে অভিনয় কৰিছিল।

## পেজেণ্ট্ৰি
### মিছ ডিভা ২০২৩
২০২৩ চনৰ ১৬ আগষ্টত শাৰ্দাক মিছ ডিভা ২০২৩ প্ৰতিযোগিতাৰ ১৬ গৰাকী চৰকাৰী প্ৰতিযোগীৰ ভিতৰত অন্যতম হিচাপে নিশ্চিত কৰা হয়।

প্ৰতিযোগিতাৰ সময়ত শাৰ্দাই তলত দিয়া বঁটা লাভ কৰে:
* মিছ বডি বিউটিফুল
* মিছ টেলেণ্টেড
* শীৰ্ষ ৫ – মিছ ফটোজেনিক
* শীৰ্ষ ৬ – মিছ ৰেম্পৱাক

২০২৩ চনৰ ২৮ আগষ্টত দ্য লালিট, মুম্বাইত অনুষ্ঠিত হোৱা গ্ৰেণ্ড ফিনালেত শাৰ্দাক বিদায়ী মিছ ডিভা ইউনিভাৰ্ছ ২০২২, দিভিতা ৰায়য়ে মিছ ডিভা ইউনিভাৰ্ছ ২০২৩ হিচাপে মুকুট পিন্ধাইছিল।

### মিছ ইউনিভাৰ্ছ ২০২৩
শাৰ্দাই ভাৰতক প্ৰতিনিধিত্ব কৰিছিল ১৮ নৱেম্বৰ ২০২৩ তাৰিখে অনুষ্ঠিত হোৱা ৭২ সংখ্যক মিছ ইউনিভাৰ্ছ প্ৰতিযোগিতাত
জোচে এডলফো পিনেডা এৰিনা, ছান ছালভাডৰ, এল ছালভাডৰ আৰু শীৰ্ষ ২০ ৰ ভিতৰত স্থান লাভ কৰে। 

## ফিল্মগ্ৰাফী
### টেলিভিছন

### মিউজিক ভিডিঅ'

## তথ্য সংগ্ৰহ

শ্ৰেণী:ভাৰতীয় নাৰী
ৰাষ্ট্ৰীয় দলিত মহিলা ফেডাৰেচন

**ৰাষ্ট্ৰীয় দলিত মহিলা ফেডাৰেচন** (**NFDW**) হৈছে আন্তঃৰাষ্ট্ৰীয় পৰ্যায়ত দলিত মহিলাৰ অধিকাৰৰ প্ৰসাৰৰ বাবে এক বেচৰকাৰী সংস্থা। ১৯৯৫ চনত ৰুথ মনোৰমাই প্ৰতিষ্ঠা কৰিছিল এন এফ ডি ডব্লিউ।

## ইতিহাস

১৯৯৩ চনত ৰুথ মনোৰমাই দলিত মহিলাৰ ওপৰত হোৱা হিংসাৰ বিষয়ে বাংগালুৰুত শুনানিৰ আয়োজনত সহায় কৰাৰ সময়ত ৰাষ্ট্ৰীয় দলিত মহিলা ফেডাৰেচন (এন এফ ডি ডব্লিউ) এটা ধাৰণা হিচাপে আৰম্ভ কৰিছিল। ইয়াৰ ফলতেই ১৯৯৫ চনত এনএফডিডব্লিউ প্ৰতিষ্ঠা কৰা হয়। পিছলৈ বেইজিঙত মহিলা সম্পৰ্কীয় বিশ্ব সন্মিলনত এনএফডিডব্লিউৱে অংশগ্ৰহণ কৰে, আৰু মনোৰামা আছিল এই গোটটোৰ প্ৰতিনিধি। 

এন এফ ডি ডব্লিউৱে কেইবাটাও প্ৰাৰম্ভিক লক্ষ্যৰ সৃষ্টি কৰিছিল, য’ত কেইবাখনো ৰাষ্ট্ৰীয় আৰু ৰাজ্যিক পৰ্যায়ৰ সমিতি গঠন, দলিত লোকৰ বিৰুদ্ধে হোৱা অপৰাধৰ সন্ধান, সম্পদ সৃষ্টি আৰু দলিত মহিলাৰ শিক্ষাৰ বাবে বৃত্তি প্ৰদান আদি আছিল। ২০০১ চনত মনোৰামাৰ সৈতে এনএফডিডব্লিউৱে বৰ্ণবাদৰ বিৰুদ্ধে বিশ্ব সন্মিলনত অংশগ্ৰহণ কৰে, য'ত তেওঁলোকে "জাতি বৈষম্যক এনেদৰে অনুবাদ আৰু আলোচনা কৰে যে ইয়াৰ বিশ্বব্যাপী অনুৰণন বৃদ্ধি কৰা যেন লাগে।" ২০০৬ চনত এনএফডিডব্লিউৱে নেচনেল কেম্পেইন ফৰ দলিত হিউমেন ৰাইটছ (এনচিডিএইচআৰ)ৰ সৈতে নতুন দিল্লী চহৰত দলিত মহিলাৰ ওপৰত হোৱা হিংসাৰ ওপৰত প্ৰথমখন ৰাষ্ট্ৰীয় সন্মিলন অনুষ্ঠিত কৰে।

## সবিশেষ

এই সংগঠনটো ধৰ্মনিৰপেক্ষ, গণতান্ত্ৰিকভাৱে নিয়ন্ত্ৰিত আৰু দলিত মহিলাৰ বিষয়ত কাম কৰাৰ লগতে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়তো দলিত মহিলাসকলক প্ৰতিনিধিত্ব কৰে। এন এফ ডি ডব্লিউৱে স্থানীয় আৰু আঞ্চলিক দলিত মহিলা গোটসমূহৰ সৈতে কাম কৰি ইজনে সিজনৰ সৈতে সমস্যা আৰু উদ্বেগসমূহ ভাগ-বতৰা কৰে। এন এফ ডি ডব্লিউৱে মহিলাসকলক হিংসাৰ বিৰুদ্ধে আইনী ব্যৱস্থা গ্ৰহণতো সহায় কৰে আৰু নেতৃত্বৰ সুযোগ প্ৰদান কৰাত সহায় কৰে।

## তথ্যসূত্ৰ

শ্ৰেণী:নাৰীবাদী 
শ্ৰেণী:নাৰীবাদী সংগঠন
মানসী মোঘে

**মানসী মোঘে** (; জন্ম ২৯ আগষ্ট ১৯৯১) এগৰাকী ভাৰতীয় অভিনেত্ৰী আৰু সৌন্দৰ্য্য প্ৰতিযোগিতাৰ খিতাপধাৰী যিয়ে ২০১৩ চনৰ মিছ ডিভা ইউনিভাৰ্ছৰ মুকুট পিন্ধিছিল। আৰু ২০১৩ চনৰ ৯ নৱেম্বৰত ৰাছিয়াৰ মস্কোত অনুষ্ঠিত হোৱা মিছ ইউনিভাৰ্ছ ২০১৩ত ভাৰতক প্ৰতিনিধিত্ব কৰিছিল। শেষত শীৰ্ষ ১০ গৰাকী চূড়ান্ত প্ৰতিযোগীৰ ভিতৰত স্থান লাভ কৰে। 

## প্ৰাথমিক জীৱন
ভাৰতৰ মধ্যপ্ৰদেশৰ ইন্দোৰত মাৰাঠী পৰিয়ালত জন্মগ্ৰহণ কৰিছিল মানসী মোঘে। ইন্দোৰৰ শ্ৰী সত্য সাই বিদ্যা বিহাৰৰ পৰা স্কুলীয়া শিক্ষা সমাপ্ত কৰিছিল। 

## পেজেণ্ট্ৰি
### মিছ ইউনিভাৰ্ছ ২০১৩
মিছ ইউনিভাৰ্ছ ২০১৩ পেজেণ্ট ক্ৰ'কাছ চিটি হল, মস্কো, ৰাছিয়াত অনুষ্ঠিত হৈছিল। ফাইনেল ২০১৩ চনৰ ৯ নৱেম্বৰত হৈছিল আৰু মানসী মোঘে পঞ্চম ৰানাৰ্ছ আপ হিচাপে শীৰ্ষ ১০ ফাইনেলিষ্টৰ ভিতৰত স্থান লাভ কৰিছিল। 

### মিছ দিভা - ২০১৩

৫ ছেপ্টেম্বৰ ২০১৩ তাৰিখে বৃহস্পতিবাৰে নিশা হোটেল ৱেষ্টিন মুম্বাই গাৰ্ডেন চিটিত অনুষ্ঠিত হোৱা মিছ ডিভা - ২০১৩ ফাইনেলত মানসী মোঘেকে ধৰি ১৪ গৰাকী চূড়ান্ত প্ৰতিযোগীয়ে ইজনে সিজনৰ বিৰুদ্ধে প্ৰতিযোগিতাত অংশগ্ৰহণ কৰি খিতাপ দখল কৰে। 

মানসী মোঘেক ২০১৩ চনৰ মিছ ডিভা ইউনিভাৰ্ছ হিচাপে অভিষিক্ত কৰা হয়, আনহাতে গৰ্লিন গ্ৰেৱালক ২০১৩ চনৰ মিছ ডিভা ইণ্টাৰনেশ্যনেল হিচাপে ঘোষণা কৰা হয় আৰু সৃষ্টি ৰানাক মিছ ডিভা এছিয়া পেচিফিক ৱৰ্ল্ড ২০১৩ হিচাপে ঘোষণা কৰা হয়। 

তাৰ পিছত মানচিয়ে মস্কোৰ মিছ ইউনিভাৰ্ছ ২০১৩ত প্ৰতিযোগিতাত অংশগ্ৰহণ কৰে আৰু শীৰ্ষ ১০ ৰ ভিতৰত অন্ত পেলায়। 

### ফেমিনা মিছ ইণ্ডিয়া ২০১৩
মানসী ফেমিনা মিছ ইণ্ডিয়া ২০১৩ৰ ২১ গৰাকী চূড়ান্ত প্ৰতিযোগীৰ ভিতৰত অন্যতম আছিল। পেজেণ্টত ৱাইল্ড কাৰ্ড এণ্ট্ৰি লাভ কৰে য’ত তেওঁ মিছ এক্টিভ উপ-খিতাপ লাভ কৰে। 

## চলচ্চিত্ৰ কেৰিয়াৰ
২০১৪ চনত মাৰাঠী ভাষা ছবিৰ শিৰোনাম *বুগাদী মাজী সান্দলি গা*ত চিনেমাৰ ৰূপত আত্মপ্ৰকাশ কৰে মানসীয়ে। 
সতীশ ৰাজৱাড়ৰ পৰিচালিত আগন্তুক মাৰাঠী ছবিত ছুপাৰষ্টাৰ অংকুশ চৌধাৰীৰ বিপৰীতে অভিনয় কৰা ছবিখনত তেওঁ অভিনয় কৰিছে।

## ফিল্মগ্ৰাফী

## তথ্য সংগ্ৰহ

শ্ৰেণী:ভাৰতীয় নাৰী
ৱান্স এ মাউছ

***ৱান্স এ মাউছ*** হ'ল ১৯৬১ চনত প্ৰকাশিত *মাৰ্চিয়া ব্ৰাউন*ৰ এখন শিশু ছবিৰ কিতাপ। স্ক্ৰিবনাৰ প্ৰেছে মুকলি কৰা এইখন ১৯৬২ চনত চিত্ৰকল্পৰ বাবে কেলডেকট পদক লাভ কৰে, দ্বিতীয়বাৰৰ বাবে ব্ৰাউনে সেই সন্মান লাভ কৰে।

## পটভূমি

***ৱান্স এ মাউছ*** হৈছে এটা যাদুকৰী ভাৰতীয় উপকথা য’ত এটা সৰু নিগনি আৰু এজন সন্ন্যাসীৰ কাহিনী কোৱা হৈছে যিয়ে জীৱ-জন্তুক আন কিবা এটালৈ সলনি কৰিব জানে। এদিন সন্ন্যাসীজন গছৰ তলত বহি থকা অৱস্থাত হঠাতে মেকুৰী এটাই খাবলৈ যোৱা সৰু অসহায় নিগনি এটা দেখা পায়। সন্ন্যাসীয়ে নিগনিটোক মেকুৰীলৈ সলনি কৰাৰ সিদ্ধান্ত লয়। পিছত বুঢ়াই মেকুৰীটোক কুকুৰক ভয় কৰা দেখি মেকুৰীটোক কুকুৰলৈ সলনি কৰে। পিছদিনা সন্ন্যাসীয়ে কুকুৰটোক খাবলৈ চেষ্টা কৰা বাঘ এটা দেখি কুকুৰটোক মহিমামণ্ডিত বাঘলৈ সলনি কৰাৰ সিদ্ধান্ত লয়। দিন পাৰ হৈ যোৱাৰ লগে লগে মহিমামণ্ডিত বাঘটোৱে ভাবিবলৈ আৰম্ভ কৰে যে তেওঁ সেই ঠাইৰ ৰজা আৰু বুঢ়া সন্ন্যাসীকে ধৰি সকলো জীৱ-জন্তুৱে তেওঁক সন্মান কৰিব লাগিব। এদিন সন্ন্যাসীয়ে বাঘটোক সোঁৱৰাই দিয়ে যে তেওঁ সঁচাকৈয়ে নিগনি আৰু তেওঁ যিদৰে অভিনয় কৰি আছে, সেইদৰে অভিনয় কৰা উচিত নহয়। বাঘটোৱে ইমান খং অনুভৱ কৰে যে সন্ন্যাসীক খোৱাৰ সিদ্ধান্ত লয়, কিন্তু বুঢ়াজনে যে চিন্তা পঢ়িব পাৰে সেই কথা তেওঁ নাজানে। অৱশেষত সন্ন্যাসীয়ে বাঘটোক পুনৰ নিগনিলৈ সলনি কৰি নিজৰ যত্ন ল’বলৈ শিকিবলৈ কয়।

## তথ্যসূত্ৰ
শ্ৰেণী:লোককথা
শ্ৰেণী:সাধু
অবনীতা বীৰ

**অবনীতা বীৰ** () এগৰাকী ভাৰতীয় শিক্ষাবিদ আৰু অৰ্থনীতিবিদ। মহাৰাষ্ট্ৰৰ মুম্বাইৰ আৰ এন পোদাৰ স্কুলৰ অধ্যক্ষ। ১৫ বছৰতকৈও অধিক সময় ভাৰতীয় শিক্ষা ব্যৱস্থাত কাম কৰি আহিছে, আৰু ভাৰতীয় শিক্ষাৰ ৰূপান্তৰৰ ওপৰত ধাৰণা বিনিময়ৰ লক্ষ্যৰে দিল্লীত অনুষ্ঠিত হোৱা এখন সন্মিলন লাৰ্ণ শ্বিফ্ট ইণ্ডিয়া ২০১২ৰ কিউৰেটৰ আছিল। জীৱনৰ প্ৰথম বছৰবোৰত প্ৰয়াত প্ৰধানমন্ত্ৰী ৰাজীৱ গান্ধীৰ ল'ৰা-ছোৱালীক (ৰাহুল গান্ধী আৰু প্ৰিয়ংকা ভাদ্ৰা) অৰ্থনীতিৰ বিশেষ পাঠ দিবলৈ নিযুক্তি দিয়া হয়। 

## শিক্ষা
১৯৫৭ চনৰ ৩১ অক্টোবৰত ভাৰতৰ পঞ্জাৱৰ অমৃতসৰত পাঞ্জাবী হিন্দু পৰিয়ালত জন্মগ্ৰহণ কৰিছিল অবনীতা সিং পৰমাৰৰ।
দিল্লী বিশ্ববিদ্যালয়ৰ লেডী শ্ৰী ৰাম কলেজ ফৰ উইমেন ৰ পৰা স্নাতক ডিগ্ৰী লাভ কৰাৰ পিছত অৰ্থনীতিৰ স্নাতকোত্তৰ শিক্ষা লাভ কৰিবলৈ দিল্লী অৰ্থনীতি বিদ্যালয়লৈ যায়। অৰ্থনীতিৰ অধ্যাপক পদৰ বাবে বিশ্ববিদ্যালয় অনুদান আয়োগ (ভাৰত) (NET) পৰীক্ষাতো উত্তীৰ্ণ হয়। 
তেখেতে হাৰ্ভাৰ্ড গ্ৰেজুৱেট স্কুল অৱ ইকনমিক্স আৰু আই আই এম আহমেদাবাদকে ধৰি বিভিন্ন ঠাইত পাঠদান আৰু শিক্ষণৰ সৈতে জড়িত বহুতো সন্মিলন আৰু কৰ্মশালাতো অংশগ্ৰহণ কৰিছিল।

## কৰ্মজীৱন

বীৰে অধ্যক্ষ হিচাপে যোগদান কৰাৰ পূৰ্বে ভাৰতৰ শিক্ষানুষ্ঠানসমূহৰ সৈতে মাল্যা অদিতি আন্তৰ্জাতিক বিদ্যালয়, হায়দৰাবাদ পাব্লিক স্কুল আৰু আন কেইবাখনো প্ৰতিষ্ঠানৰ সৈতে বিভাগটোৰ মুৰব্বী আৰু সমন্বয়ক হিচাপে কাম কৰিছিল।

## স্বীকৃতি
বীৰে ভাৰতীয় শিক্ষাৰ মানদণ্ড ফাউণ্ডেচনৰ পৰা শিক্ষাত উৎকৃষ্টতাৰ বাবে ইকিউএফআই ইণ্ডিয়া এডুকেচন এৱাৰ্ড ২০০৮ আৰু আইচিএছৰ দ্বাৰা ২০১১ চনত শৈক্ষিক নেতৃত্ব বঁটাকে ধৰি বঁটা লাভ কৰিছে। কপিল ছিবালৰ শিক্ষা সংস্কাৰ সমিতিৰ সদস্য হিচাপে কাৰ্যনিৰ্বাহ কৰি অহা ছানীয়ে পিছলৈ চিবিএছই ইণ্ডিয়াৰ শাসকীয় সংস্থাৰ সদস্য হিচাপে নিযুক্তি লাভ কৰিছিল। তেখেতক বাতৰি কাকত, আলোচনীআৰু এনডিটিভিৰ দৰে বাতৰি চেনেলৰ দ্বাৰা পৰিচালিত বুলেটিনত প্ৰকাশ পাইছিল যিয়ে শিক্ষা আৰু ছাত্ৰ-ছাত্ৰীৰ সৈতে জড়িত অন্যান্য বিষয়সমূহৰ ওপৰত গুৰুত্ব আৰোপ কৰিছিল। তেওঁ আগবঢ়োৱা প্ৰেৰণাদায়ক মেণ্টৰশ্বিপৰ বাবে তেওঁক কন বুন হুৱে স্কোলাৰ্ছ বঁটাৰ বাবে নিৰ্বাচিত কৰা হৈছে (২০১৩)। ইয়াৰ উপৰিও তেওঁ মাইক্ৰ'ছফটে স্পেইনৰ বাৰ্চিলোনাত অনুষ্ঠিত হোৱা তেওঁলোকৰ মেণ্টৰ স্কুল কাৰ্যসূচীৰ বাবে নিৰ্বাচিত কৰা ৮০জন শিক্ষাবিদৰ ভিতৰত অন্যতম। FICCI FLO এ শিক্ষাৰ ক্ষেত্ৰত তেওঁৰ অৱদানৰ বাবে ২০১৪ চনত তেওঁক আউটষ্টেণ্ডিং উইমেন এচিভাৰ বঁটা প্ৰদান কৰে। ২০১৪ চনৰ নৱেম্বৰ মাহত কেলিফৰ্ণিয়াৰ মাউণ্টেন ভিউত আয়োজিত গুগল এডুকেচন চিম্পোজিয়ামত ভাৰতক প্ৰতিনিধিত্ব কৰি তেওঁ এগৰাকী উপস্থাপক আৰু সহ-পেনেলিষ্ট আছিল।

## তথ্য সংগ্ৰহ

শ্ৰেণী:শিক্ষাবিদ
শ্ৰেণী:ভাৰতীয় নাৰী
মহছিনা কিদৱাই

**মহছিনা কিদৱাই** (; জন্ম: ১ জানুৱাৰী ১৯৩২) উত্তৰ প্ৰদেশৰ বাৰাবাংকি জিলাৰ অন্তৰ্গত ভাৰতীয় জাতীয় কংগ্ৰেছ দলৰ এগৰাকী ভাৰতীয় ৰাজনীতিবিদ। তেওঁ ভাৰতৰ প্ৰাক্তন কেন্দ্ৰীয় মন্ত্ৰী আৰু সংসদ সদস্য। প্ৰধানমন্ত্ৰী ইন্দিৰা গান্ধী আৰু ৰাজীৱ গান্ধীৰ অধীনত কেন্দ্ৰীয় মন্ত্ৰী হিচাপে কেতবোৰ গুৰুত্বপূৰ্ণ পদত তেওঁ অধিষ্ঠিত হৈ কাৰ্যনিৰ্বাহ কৰিছিল। 

উত্তৰ প্ৰদেশৰ মীৰুট সমষ্টিৰ পৰা ৬নং লোকসভালৈ নিৰ্বাচিত হৈ ৭ম আৰু অষ্টম লোকসভাৰ আসনখনো তেওঁ অক্ষুণ্ণ ৰাখিছে। ২০০৪ চনৰ পৰা ২০১৬ চনৰ ভিতৰত তেওঁ ছত্তীশগড় ৰ পৰা ৰাজ্যসভাৰ সদস্য হিচাপেও কাৰ্যনিৰ্বাহ কৰিছিল। 
## কৰ্মজীৱন
মহছিনা কিদৱাইয়ে উত্তৰ প্ৰদেশ চৰকাৰ আৰু ভাৰত চৰকাৰত কেইবাটাও মন্ত্ৰী পদত অধিষ্ঠিত হৈ আহিছে।

কিডৱাই কংগ্ৰেছ দলৰ ভিতৰতে এআইচিচিৰ সাধাৰণ সম্পাদককে ধৰি বিভিন্ন নেতৃত্বৰ পদত অধিষ্ঠিত হৈ আহিছে। কিডৱাই কংগ্ৰেছ পাৰ্টিৰ মুৰব্বী ছোনিয়া গান্ধীৰ সান্নিধ্যত থকাৰ বাবে পৰিচিত।

ইয়াৰ উপৰি তেওঁ কংগ্ৰেছৰ কাৰ্য্যকৰী সমিতিৰ সদস্য। লগতে অসমীয়া আৰু পঞ্জাৱৰ ইস্তাহাৰ ৰূপায়ণ সমিতিৰ আহ্বায়ক আছিল।

## ব্যক্তিগত জীৱন
১৯৫৩ চনৰ ১৭ ডিচেম্বৰত খলিল আৰ কিদৱাইৰ সৈতে মহছিনা কিদৱাইৰ বিবাহ হয়। তেওঁৰ তিনিগৰাকী কন্যা আছে।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ